- Vlada Srbije nedavno je proglasila Terazije kulturno-istorijskom celinom. Osim ove, Beograd ima već proglašene kulturno-istorijske celine: Dositejev licej, područje Knez Mihailove ulice, Topčider, Kosančićev venac, Skadarlija, stara Gročanska čaršija i Svetosavski plato - istakao je Vesić gostujući na Studiju B.\n- Ove i naredne godine više objekata proglasićemo spomenicima kulture nego prethodnih 25 godina. Tako ćemo ih sačuvati za istoriju. Kada su u pitanju ostali objekti koji nisu spomenici kulture, a nalaze se u kulturno-istorijskim celinama, biće uvedeno pravilo da na izgled fasade saglasnost daje Zavod za zaštitu spomenika kulture Grada Beograda kako bi se, iako su novi, uklopili u postojeću celinu. Osim toga, na ovim fasadama u prostornim kulturno-istorijskim celinama postojaće obaveza da fasade imaju i skulpture, reljefe, odnosno umetnička dela – pojasnio je Vesić.\nGrad Beograd će i otkupljivati slike\nOn je podsetio na to da je između dva rata tako bilo u Beogradu.\n- Kako je to izgledalo, videćete ako prošetate Kosančićevim vencem. Recimo, na Igumanovoj palati nalazila se kompozicija "Sima Igumanov i siročad", rad vajara Lojze Dolinara, koju sada obnavljamo. Ovako će grad biti lepši, a arhitekturom ćemo doprineti razvoju vajarstva, kako je inače bilo nekada. Nekada su arhitekte i vajari zajedno radili na projektima- kazao je Vesić.\nOn je dodao da će se na narednoj sednici Skupštine grada, koja će biti održana početkom marta, pred odbornicima naći odluka da svi koji grade na skelama moraju da imaju zastore sa odštampanim umetničkim delima Narodnog muzeja. O tome je postignut dogovor sa Narodnim muzejom, precizirao je Vesić i dodao da će svi investitori sa linkova na sajtu Grada Beograda i Narodnog muzeja besplatno moći da "povuku" slike umetničkih dela.\nZamenik gradonačelnika Beograda je ranije najavio da će Grad Beograd ove godine, posle više decenija, početi da otkupljuje umetničke slike.\n- Ponosan sam jer Grad Beograd izdvaja oko tri odsto budžeta za kulturu, a ta izdvajanja će u narednim godinama biti još veća, i do četiri odsto - zaključio je Vesić.


Sarkozi: Ponosni smo na rezultat – NovostiDana.rs\nSarkozi: Ponosni smo na rezultat\nPARIZ – Bivši francuski predsednik Nikola Sarkozi poručio je da je ponosan na rezultat koji je njegova Republikanska partije ostvarila na regionalnim izborima u Francuskoj.\nIako izlazne ankete sa birališta sugerišu da desničarski Nacionalni front nije osvojio većinu ni u jednom regionu, Sarkozi je sinoć upozorio da rezultat krajnje desnice na ovim izborima treba da bude upozorenje svim političarima umerene orijentacije u Francuskoj.\n„Ponosni smo na rezultate“, rekao je Sarkozi pristalicama svoje konzervativne partije.\nSarkozi je rekao da će njegova stranka „odbiti svaki kompromis sa ekstremizmom“.\n„Sada moramo da posvetimo vreme debati o krupnim pitanja koja muče Francuze“, rekao je on, navodeći da su to bezbednosne pretnje, frustracije EU i nezaposlenost.


O imovini Šarića u CG odlučuje Srbija : Nadlanu.com\nO imovini Šarića u CG odlučuje Srbija\nPODGORICA, 9. februara 2010. (Beta) - Predsednica Vrhovnog suda Crne Gore Vesna Medenica izjavila je u utorak da će o oduzimanju imovine pljevaljskog biznismena Darka Šarića na teritoriji Crne Gore odlučivati nadležni organi Srbije, koja ga sumnjiči za međunarodni šverc kokaina.\n"O Šarićevoj imovini na teritoriji Crne Gore će odlučivati srpski organi koji budu vodili krivični postupak, jer se ne može odvajati krivica od imovine", rekla je Medenica novinarima u Podgorici posle svečanog polaganja sudijskih zakletvi.\nSrbija potražuje Darka Šarića zbog sumnje da je organizator krijumčarenja više od dve tone kokaina iz Južne Amerike u Evropu, zaplenjenog jesenas.\nŠarić je državljanin Srbije i prema tvrdnjama crnogorske policije nalazi se u nekoj od evropskih država. Predsednica Vrhovnog suda je kazala da će Šarić biti izručen Srbiji ukoliko bude uhapšen u Crnoj Gori. Objašnjavajući odluku crnogorskih sudova da odbiju zahtev tužilastva Crne Gore za saslušanje biznismena Ratka Kneževića, Medenica je rekla da je sud procenio da u tom slučaju "ništa nije hitno" i da "tužilaštvo ima daleko bolje mehanizme".


od Brave Heart taj Sub Jan 05, 2019 6:59 pm\nod Brave Heart taj Sub Jan 05, 2019 7:03 pm\nod Brave Heart taj Sub Jan 05, 2019 7:06 pm\nod Brave Heart taj Sub Jan 05, 2019 7:12 pm\nod Brave Heart taj Sub Jan 05, 2019 7:18 pm\nod Brave Heart taj Ned Jan 06, 2019 5:48 pm\nod Brave Heart taj Ned Jan 06, 2019 5:50 pm\nod Brave Heart taj Ned Jan 06, 2019 5:55 pm\nod Brave Heart taj Ned Jan 06, 2019 6:04 pm\nLG televizori za 2019. godinu donose HDMI 2.1 i 8K rezoluciju\nNa ovogodišnjem CES-u koji počinje 8. januara biće mnogo noviteta iz sveta audio-video tehnike, a neke informacije dostupne su već sada. LG je objavio šta sprema u ovogodišnjoj seriji OLED i LCD televizora. U saopštenju se pominju dva modela koja će doneti 8K rezoluciju (88-inčni Z9 OLED i SM99 8K LCD TV).\nZahvaljujući HDMI 2.1 portu, svi OLED televizori za 2019. godinu, kao i određeni modeli NanoCell LCD TV-a imaće podršku za High Frame Rate (HFR), 120fps video ulaze. NanoCell je novi brend za LG high-end LCD televizore (SM9X i SM8X) koji donose širi raspon boja, bolji ugao gledanja i još tanji okvir oko ekrana. U ovim modelima LG će imati podršku za AI zahvaljujući Thinq tehnologiji, dok će na magičnom daljinskom upravljaču biti postavljen „Prime Video“ taster koji će biti povezan sa Amazon Alexa rutinama.\nOvogodišnja verzija LG-jeve AI platforme podržavaće konverzacione komande, dok će α9 Gen 2 proceosor biti zadužen za automatsko podešavanje slike prema svetlosnim uslovima u prostoriji u kojoj se nalazi. LG takođe najavljuje i da u modelima više klase imati tehnologiju za konverziju stereo zvuka u 5.1 format, uz inteligentno podešavanje nivoa basa, u zavisnosti od njegove pozicije u sobi.\nUnapređen je i HDMI ARC (audio return channel) standard i sada će na raspolaganju biti eARC (enhanced audio return channel). Inače, ARC omogućava kućnim korisnicima da upotrebljavaju jedan daljinski za sve povezane uređaje, kao i još neke dodatne pogodnosti.\nod Brave Heart taj Pon Jan 07, 2019 5:53 pm\nod Brave Heart taj Pon Jan 07, 2019 5:57 pm\nod Brave Heart taj Pon Jan 07, 2019 5:59 pm\nHP najavio Omen 15 kao prvi gejming laptop sa 240Hz ekranom\nKompanija HP je predstavila svoj najnoviji Omen 15 laptop, koji stiže sa povećanom stopom osvežavanja displeja. Kompanija ističe da je ovo prvi svetski gejming laptop sa 15.6-inčmim 1080p 240Hz IPS ekranom, što znači da bi trebalo da bude podoban čak i za najbrže gejmere u pucačinama.\nLaptop je opremljen i novim Nvidia RTX 2070 Max-Q GPU-om, osmom generacijom Intel Core i7-8750H procesora, 16GB RAM-a i najnovijom 802.11ax bežičnom konekcijom, ili "WiFi 6".\nS obzirom na to da stiže od strane kompanije HP, Omen 15 krasi nešto svedeniji dizajn, uz crveni "X" na poleđini koji označava da se radi o gejming modelu. Dizajn ostaje nepromenjen u odnosu na prethodni model, sa ultra-tankim okvirima i LED osvetljenom tastaturom. S obzirom na karakteristike, laptop bi trebalo da pogoduje i grafičkim profesionalcima.\nHP Omen 15 sa standardnim ekranom stiže u februaru, po početnoj ceni od 1370 dolara, dok će verzija sa 240Hz ekranom biti dostupna u julu ali cena ovog modela nije objavljena.\nod Brave Heart taj Pon Jan 07, 2019 6:02 pm\nod Brave Heart taj Pon Jan 07, 2019 6:07 pm\nod Brave Heart taj Pon Jan 07, 2019 6:10 pm\nod Brave Heart taj Pon Jan 07, 2019 6:13 pm\nod Brave Heart taj Sre Jan 09, 2019 6:21 pm\nNa Android Q aplikacije će dobiti nativnu podršku za Dark Mode\nGoogle je pred kraj prošle godine sproveo sopstveno istraživanje koje je pokazalo kako tamne teme (Dark Mode) znatno produžuju autonomiju baterija na mobilnih uređajima.\nAktualne verzije operativnog sistema Android nisu dizajnirane s mišlju prema tamnim temama, ali to bi se trebalo promeniti u sledećoj verziji Android-a. Prema pisanju zaposlenog Google-a, Lukasza Zbyluta, Dark Mode je već odobrena funkcionalnost za budući operativni sistem Android Q.\nU tom sistemu svaka bi aplikacija trebala da dođe sa nativnom podrškom za Dark Mode. Spominje se i rok kada bi svi UI elementi trebali da dobiju tamnu temu, a to je maj ove godine.\nSpomenuti Zbylutov post u sklopu Chromium Bug Trackera nastao je u oktobru 2018. godine pa ostaje za videti hoće li spomenuti rok biti ostvaren te hoće li nova mogućnost i Android Q biti predstavljeni na Google I/O 2019 konferenciji.\nod Brave Heart taj Sre Jan 09, 2019 8:03 pm\nod Brave Heart taj Sre Jan 09, 2019 8:06 pm\nod Brave Heart taj Sre Jan 09, 2019 8:10 pm\nod Brave Heart taj Sre Jan 09, 2019 8:14 pm\nod Brave Heart taj Čet Jan 10, 2019 6:41 pm\nod Brave Heart taj Čet Jan 10, 2019 6:43 pm\nod Brave Heart taj Čet Jan 10, 2019 6:46 pm\nod Brave Heart taj Čet Jan 10, 2019 6:49 pm


Kluge: Kovid-19 ponovo glavni uzrok smrti u Evropi\nTanjug 20. novembra 2021. 18:29\nŽENEVA – Svetska zdravstvena organizacija (SZO) je veoma zabrinuta zbog širenja kovida-19 u Evropi, dok se kontinent bori sa novim talasom infekcija korona virusa, poručio je šef kancelarije SZO za Evropu Hans Kluge.\nOn je u izjavi za BBC upozorio da bi do marta moglo biti zabeleženo oko 500.000 smrtnih slučajeva, ako se odmah ne preuzmu hitne mere.\n„Kovid 19 je ponovo postao glavni uzrok smrti u našem regionu“, naglasio je Kluge, uz napomenu da su nam sada poznati mehanizmi u borbi protiv ove bolesti.\nOn je rekao da bi obaveza nošenja maski mogla odmah da pomogne u usporavanju pandemije.\nNekoliko evropskih zemalja je nedavno zabeležilo rekordno visoke stope zaraze, što je dovelo do delimičnog ili potpunog zatvaranja,a šef regionalne kancelarije SZO smatra da su za epidemiološku situaciju odgovorni hladno vreme, nedovoljan udeo vakcinisanih i dominacija zaraznije delta varijante virusa.\nOn je pozvao na povećanje broja vakcinisanih, sprovođenje osnovnih javnozdravstvenih mera i novih tretmana za suzbijanje širenja.\nKluge smatra da bi obaveza vakcinacije trebalo da bude „poslednje sredstvo“, ali da je pravi trenutak za „pravnu i društvenu debatu“ o tom pitanju.\n„Pre toga postoje i druga sredstva kao što su kovid sertifikati“, rekao je on, ocenivši da kovid sertifikati ne predstavljaju „ograničenje sloboda, već su sredstvo za očuvanje naše individualne slobode“.\nAustrija je u petak postala prva evropska zemlja koja je objavila da će vakcinacija protiv kovid 19 postati zakonski obavezna, a to pravilo bi trebalo da stupi na snagu u februaru.\nIstovremeno, Austrija je, kao odgovor na rekordan porast infekcija i nisku pokrivenost vakcinacijom, uvela karantin za sve stanovnike, nakon što je u početku bio na snazi samo za vakcinisane osobe.\nI mnoge druge evropske zemlje uvode nove mere, dok broj slučajeva raste.\nČeška i Slovačka uvele su nova ograničenja za stanovnike koji nisu vakcinisani protiv kovid 19,a u Holandiji su tokom noći izbili nasilni protesti protiv vladinih planova za dodatna ograničenja i zabranu novogodišnjeg vatrometa, na šta je policija odgovorila pucanjem na demonstrante.\nNemački ministar zdravlja Jens Špan poručio je da je Nemačka u „vanrednom stanju“ i odbio je da isključi mogućnost uvođenja novog karantina u zemlji.\nVelika Britanija, koja je u petak zabeležila 44.242 nova slučaja kovid 19, više puta je ponovila da neće uvesti zaključavanje, ali vlada u Londonu nije isključila nova ograničenja kako bi zaštitila zdravstveni sistem.\nU ovom slučaju britanska vlada razmatra uvođenje kovid sertifikata za aktivnosti u zatvorenom prostoru ,obavezno nošenje maski u pojedinim zatvorenim prostorima, kao i preporuke za rad od kuće.


Zadnje poruke na “Viberu” Lane Bijedić kriju istinu zbog čega je otišla sama do mjesta gdje će je poslije ubiti – Nezavisni Portal\nUŽURBANO SE IZVLAČE PODACI IZ MOBITELA SUROVO UBIJENE DJEVOJKE LANE BIJEDIĆ IZ MOSTARA, STRUČNJACI IZ FEDERALNE UPRAVE POLICIJE RADE NA TOME, PRIJE MJESEC DANA JE PRONAĐENA MRTVA U RIJECI STUDENČICA KOD LJUBUŠKOG.\nLanin telefon su prije nekoliko dana njemački stručnjaci uspjeli otključati, od tada se nalazi na vještačenju u prostorijama FUP-a u Sarajevu, sve po naredbni tužilaštva ZHK.\nKako nezvanično rečeno, osim poziva i poruka, provjeravaju se svi pozivi koji su sa besplatnih mobilnih aplikacija upućeni kao što su SIgnal, Viber, WhatsApp, do sada je na desetine poruka i poziva izvučeno, pomoći će istražiteljima da sklope motiv ovog stravičnog ubistva.\nTužioci imaju listing poziva na dan ubistva, od mobilnih operatera su dobili, ali navodno nije od velike pomoći. Utvrđuje se kome je slala Lana poruke na Viber na dan ubistva, odnosno ko je nju zvao, što je nezvanično navedeno u naredbi pripadnicima FUP-a\nSvi se nadaju da će se riješiti ovaj problem, a inače, Lana je na dan nestanka poručila svojoj majci kako se ide naći s prijateljicom, ali joj to očito nije bio plan, jer se sa svojom prijateljicom uopšte nije dogovorila o sastanku.\nČekaju se sada rezultati brojnih drugih vještačenja, vidjet ćemo šta će se u narednom periodu izdešavati. Brojni snimci se analiziraju, sa videonadzora objekata u Čašljini koji su pokazivali njen tok kretanja.\nLegendarni oskarovac Leonardo DiCaprio već je godinu dana u sretnoj vezi s glumicom Camilom Morrone.…\nZvezda Granda pucala od seksepila: Milena Ćeranić isturila zavodljivi…\nOmiljeni pjevač na estradi optužio preminulu sestru da ga je silovala…


Pozivamo stručnu javnost da pomogne građanima u borbi protiv mediokriteta i poslušnika krupnog kapitala – Podrinske\nPozivamo stručnu javnost da pomogne građanima u borbi protiv mediokriteta i poslušnika krupnog kapitala\nPosle dva saopštenja Zavoda za javno zdravlje Šabac prvenstveno usmerena ka blaćenju Evropske zelene partije i njenog predsednika dr Dejana Pavlovića čime je ova ustanova zloupotrebljena u političke svrhe, dobili smo i treće koje očigledno nije pisano samo iz pera autora prva dva saopštenja, već je drugi deo pisan i iz pera autorke koja poznaje materiju kojom se Zavod bavi.\nEvropska zelena partija ne želi da učestvuje u daljem srozavanju ugleda Zavoda niti da ide putem kojim publiku vodi autor tabloidnog dela saopštenja. Samo ćemo konstatovati da nisu osporeni naši dokazi da se PM čestice mere na samo jednom mernom mestu, a ne na četiri, i da se ta merenja ne sprovode redovno, kao i da su prvi put tek u decembru 2019. godine u izveštajnim tabelama Zavoda označeni opasni nivoi čestica. Zavod nije odgovorio ni na pitanje zašto se za svako ozbiljnije merenje parametara životne sredine angažuju akreditovane privatne i državne ustanove iz drugih gradova i kako planira da unapredi i svoje poslovanje i informisanje građana o opasnim nivoima zagađujućih supstanci u životnoj sredini.\nOd autorke stručnog dela saopštenja saznajemo da su rezultati merenja PM čestica dostupni nekoliko dana posle uzorkovanja. Zašto onda 5. marta na sajtu Zavoda nije vidljiv nivo PM čestica od 28. februara? Zašto još uvek nema podataka za bilo koji dan u februaru? Zašto još uvek nema podataka za 1, 2. ili 3. januar? Zato mi želimo da se monitoring kvaliteta vazduha u Šapcu unapredi definisanjem nove mreže mernih mesta i pokazatelja kvaliteta vazduha kako bi građani imali pravovremene informacije i upozorenja o kvalitetu vazduha, i kako ne bi smo bili taoci neodgovornih emitera zagađujućih gasova i čestica. Daćemo svoj maksimalni doprinos ostvarenju ovog cilja kroz saradnju sa gradskim i republičkim institucijama.\nU januaru PM 10 meren samo osam dana\nIzrada procene uticaja zagađujućih materija iz vazduha životne sredine na zdravlje stanovništva na teritoriji grada Šapca sa osvrtom na kvalitet života i zdravstvenog stanja stanovništva, pojavu respiratornih simptoma kod dece, materijalne troškove u zdravstvenom sistemu i sistemu socijalne zaštite i efekte na privredu je još jedna tema na kojoj bi Zavod trebao da se angažuje. Zaposleni u Zavodu žele da se bave ovim temama i u izjavama koje daju ovih dana vidimo da razumeju suštinu borbe za javno zdravlje. Zato im pružamo punu podršku u nastojanjima da na čelo ove ustanove dođe stručno lice i rad ove ustanove ponovo usmeri ka dobrobiti građana. Istovremeno zaposlene u Zavodu obaveštavamo da je u toku intenzivna prepiska između Vaše ustanove i Instituta za javno zdravlje Srbije “Dr Milan Jovanović Batut” u pokušaju da se ospori tačnost navoda iz izveštaja za 2019. godinu kojima se ukazuje na veoma loše stanje vazduha u Šapcu. Pružamo Vam punu podršku i u nastojanjima da ne dozvolite falsifikovanje podataka.\nJoš nema merenja za februar\nEvropska zelena partija poziva stručnu javnost da, bez straha od političkih komesara, iznosi naučne činjenice i znanjem, kao najmoćnijim oružjem, adekvatno usmeri institucionalnu i građansku borbu za zdravu životnu sredinu. Ne dozvolimo da nas mediokriteti i sluge krupnog kapitala ubeđuju da je ono što nam steže pluća i tera suze na oči vazduh koji nije zagađen. Pozivamo i sve pojedince, građanske inicijative i političke aktere da ne gledaju boju dresa, nego da, koristeći ono što je Evropska zelena partija već uradila, zajedno sa nama nastave da guraju lokalne zajednice i celu državu u zdravu ekološku budućnost.\nŠabac, 05.03.2021. godine\nPres služba Evropske zelene partije


BANJALUKA – Generalni direktor preduzeća “Elektroprivreda Republike Srpske” Luka Petrović izjavio je da u ovoj godini neće biti poskupljenja električne energije za domaćinstva.\nPetrović je rekao da je to stav i predsjednika Vlade Republike Srpske Radovana Viškovića.\nPetrović je naveo da je u “Elektroprivredi Srpske” u toku reorganizacija elektrodistributivnih preduzeća i da je otkriven višak radnika.\n“Pristupili smo najlakšem i najblažem načinu sređivanja broja radnika, a to je isplatom stimulativnih otpremnina i socijalnom nadoknadom za zbrinjavanje radnika”, rekao je Petrović sinoć za Alternativnu televiziju.\nOn je naveo da se na prvi objavljeni poziv za otpremnine javilo 978 radnika, ali da je potrebno “osloboditi” 569 radnika, te dodao kako treba podvući crtu ispod koje nema otpuštanja radnika.\nPetrović je pojasnio da svi zahjevi ne mogu biti odobreni, te da se mora voditi računa o tome da ne dođe do ugrožavanja distribucije električne energije.\nKada je riječ o planiranim investicijama, Petrović je naveo da su najznačajniji projekti izgradnja obnovljivih izvora električne energije, prije svega hidroelektrana, solarne i vjetro-elektrane.\nPrema njegovim riječima, projekat Hidroelektrane “Bistrica” u gornjem toku Drine je već ugovoren, a procedure su pri kraju, dok je na Hidroelektrani “Dabar” 30 odsto radova završeno.\nOn je dodao da je u planu i projekat izgradnje solarne elektrane u Trebinju, za koju je spremna dokumentacija, dok su za vjetropark obezbijeđena sredstva i očekuje se da za godinu dana počnu radovi. Srna


Na bolovanju mjesečno oko 14.000 radnika - Akta.ba\n04.05.2018. 09:57 / Izvor: Nezavisne novine\nU prva tri mjeseca ove godine u prosjeku mjesečno se na bolovanju nalazilo oko 14.000 radnika, dok je u istom periodu lani na bolovanju u prosjeku mjesečno bilo 12.900 radnika, kažu iz Fonda zdravstvenog osiguranja (FZO) RS.\nNajčešći uzroci bolovanja, kako navode iz FZO, su povrede i trovanja, i to 20 odsto od ukupne strukture bolovanja, zatim bolesti mišićno-koštanog sistema i tumori, bolovanja u vezi s trudnoćom te bolesti sistema krvotoka, a ove grupe oboljenja čine oko 70 odsto uzroka bolovanja.\n"Procenat bolovanja u RS je 2,51 odsto, a to znači da su od 100 radnika tri odsutna sa posla zbog bolovanja", kažu iz FZO.\nPoslodavci imaju mogućnost da od Fonda zatraže provjeru opravdanosti bolovanja svojih radnika i mogu podnijeti zahtjev FZO RS ukoliko imaju sumnju kada je u pitanju opravdanost bolovanja za radnike.\nIz tog razloga u prva tri mjeseca 12 poslodavaca je podnijelo zahtjev Fondu za provjeru 33 radnika i utvrđeno je da su dva radnika na bolovanju bila mimo Pravilnika o pravu na naknadu plate za vrijeme privremene nesposobnosti za rad, odnosno da nisu na vrijeme upućeni na prvostepenu komisiju za ocjenu bolovanja.\n"Kada poslodavac uputi zahtjev za provjeru opravdanosti bolovanja, naši radnici odlaze u vanrednu kontrolu u zdravstvenu ustanovu u kojoj je registrovan radnik i provjeravaju sve detalje zbog kojih je radnik upućen na bolovanje. Fond pismenim putem, o rezultatima kontrole za svakog radnika za koga je upućen zahtjev, obavještava zdravstvenu ustanovu i poslodavca", kažu u FZO.\nU slučaju da su utvrđene nepravilnosti, umanjuje se mjesečna tranša onoj zdravstvenoj ustanovi koja je uputila radnika na bolovanje mimo pravilnika koji reguliše ovu oblast i to u skladu s važećim ugovorom.\nPodsjećamo, bolovanja duža od 30 dana idu na teret Fonda zdravstvenog osiguranja RS, dok bolovanja do 30 dana idu na teret poslodavca.\nFond poslodavcima refundira naknadu neto plate za bolovanja duža od mjesec dana i to u iznosu od 70 odsto.\nRoditelji često uzimaju odsustvo sa posla zbog bolesti djece i za djecu do 15 godina te ostvaruju prava na naknadu plate.\n"Roditelji imaju pravo na ukupno 15 dana bolovanja za njegu užeg člana porodice, a sedam dana ako je u pitanju dijete starije od 15 godina" pojašnjavaju iz FZO.\nNisu precizirali koliko radnika je zbog njege drugog člana porodice bilo na bolovanju, ali napominju da oba roditelja imaju pravo na korištenje 15, odnosno sedam dana bolovanja po djetetu, a to uključuje ukupno odsustvo majke i oca, a ne svakog roditelja po 15 dana.\nU slučaju teških oboljenja, poput oštećenja moždanih struktura, malignih bolesti ili drugog teškog pogoršanja zdravstvenog stanja djeteta, roditelji imaju pravo na bolovanje u trajanju do četiri mjeseca u toku godine za djecu do 18 godina.


19. februar 2020. Član Odbora za spoljnu politiku nemačkog parlamenta Josip Juratović sa članovima odbora za evropske integracije i za spoljne poslove\nČlan Odbora za spoljnu politiku nemačkog parlamenta Josip Juratović boravio je danas u poseti Narodnoj skupštini, gde je sa kolegama iz Odbora za evropske integracije i Odbora za spoljne poslove razgovarao o procesu evropskih integracija Srbije, regionalnoj saradnji, situaciji u Srbiji pred predstojeće izbore, ali i bilateralnim odnosima Srbije i Nemačke i spoljnoj politici Srbije i EU.\nJuratović je srpskim kolegama poručio da Nemačka želi mir i stabilnost, kao i da su gotovo sve stranke u Bundestagu za članstvo zemalja Zapadnog Balkana u EU. On je ocenio da nova metodologija za pristupanje EU ne donosi nove kriterijume, već sam proces čini transparentnijim. On je istakao da očekuje da se proces evropskih integracija Srbije ubrza i da će samit u Zagrebu dati agendu za budućnost regiona, kao i da će se do nemačkog predsedavanja stvoriti agenda za dalje proširenje EU.\nZamenica predsednika Odbora za evropske integracije Elvira Kovač istakla je da Srbija očekuje mnogo od nove Evropske komisije, kao i da, nakon predstavljanja nove metodologije proširenja, razmatra šta bi za nju bilo bolje, brže i efikasije. Ona je podsetila da ocena napretka Srbije od strane članica EU ne reflektuje sprovedene reforme u društvu i ocenila da nije lako objasniti građanima zašto proces pristupanja ovako dugo traje.\nZamenica predsednika Odbora za spoljne poslove Dubravka Filipovski ocenila je da je saradnja Srbije i Nemačke intenzivna uz redovan dijalog i dobru parlamentarnu saradnju. Ona je istakla važnu ulogu Nemačke, koja zajedno sa Francuskom, posle Bregzita, ima vodeću ulogu u reformi EU. Filipovski je podsetila da je Nemačka Srbiji dala 1,7 miliona evra bespovratne pomoći za 15 godina, kao i da 400 nemačkih firmi zapošljava 63.000 radnika u Srbiji. Ona je dodala da je jedan od spoljnopolitičkih prioriteta Srbije članstvo u EU i da bi Srbija volela da cela Evropa jednim glasom govori o politici proširenja. Govoreći o regionalnoj saradnji ona je ocenila da Srbija mnogo ulaže u stabilnost i mir u regionu, za šta je najbolji primer mini šengen, ali i istakla izazove sa kojima se suočavamo u Crnoj Gori i Bosni i Hercegovini.\nČlan oba odbora Dragan Šormaz upoznao je nemačkog kolegu sa radom srpskih i evropskih parlamentaraca u okviru POSP-a, kao i saradnjom Srbije i Rusije, Kine i NATO i razmenio mišljenja u odnosu na pitanje Kosova i Metohije.\nSagovornici su razgovarali i o radu parlamenta u Srbiji, rezultatima međustranačkog dijaloga uz posredstvo Evropskog parlamenta i predstojećim izborima u Srbiji.\nSastanku sa poslanikom nemačkog Bundestaga prisustvovao je i član Odbora za spoljne poslove prof. dr Ljubiša Stojmirović.


Početak implementacije srpsko-nemačkog projekta u sektoru šumarstva | Vojvodinasume\nPočetak implementacije srpsko-nemačkog projekta u sektoru šumarstva\nvosume20172018-01-15T09:00:06+00:00октобар 2nd, 2015|\nDržavni sekretar Ministarstva poljoprivrede i zaštite životne sredine Zoran Rajić, direktor Uprave za šume Saša Stamatović i šef odeljenja za evropsku i međunarodnu politiku Ministarstva poljoprivrede i ishrane Savezne Republike Nemačke, Matias Švorer, 22. septembra 2015. godine, zvanično su označili početak implementacije srpsko-nemačkog projekta u sektoru šumarstva, pod nazivom „Razvoj i uvođenje inovativnog koncepta planiranja gazdovanja šumama uz poštovanje ekonomskih, ekoloških (zaštita od poplava, ledoloma i požara) i socijalnih aspekata u Srbiji“.\nCilj ovog bilateralnog projekta jeste unapređenje sistema gazdovanja šumama u izmenjenim uslovima, tačnije u uslovima sve prisutnije pojave klimatskih promena, čime se jasno prepoznaje značaj sistema planiranja u oblasti šumarstva. Projekat se fokusira na unapređenje sistema planiranja i monitoringa zasnovanog na implementaciji principa gazdovanja šumama bliskog prirodi. Poboljšanje ekonomske i ekološke stabilnosti srpskih šuma kroz uvođenje novog pristupa planiranju gazdovanja šumama, zasnovano na konceptu gazdovanja bliskog prirodi, jedan je od prepoznatih ciljeva ovog projekta.\nDržavni sekretar Rajić je, obraćajući se prisutnima naglasio, da je ovaj projekat samo jedan u nizu projekata, gde od nemačkih kolega ima mnogo toga da se nauči i pozdravio prepoznavanje značaja planiranja u oblasti šumarstva.\nJP „Vojvodinašume“ daće doprinos tokom realizacije projekta učešćem svojih predstavnika u radnoj grupi koja će raditi na unapređenju sistema planiranja gazdovanja šumama zasnovanog na principima prirodi bliskog gazdovanja šumama. Jedno od dva pilot područja na kojima će biti praktično testirana unapređena metodologija planiranja gazdovanja šumama nalazi se u okviru JP „Vojvodinašume“ ŠG „Sremska Mitrovica“.\n“Pred savremeno šumarstvo stoji kompleksan zadatak da društvenoj zajednici stavi na raspolaganje željena ekološka, ekonomska i socijalna dobra i usluge. Ovakav, inače komplesan zadatak, postaje još veći izazov kada se u obzir uzme neophodnost adekvatnog odgovora sektora šumarastva na negativne utacaje klimatskih promena kojih smo i sami svedoci. Ovaj projekat između ostalog ima za cilj kreiranje unapređenog sistema planiranja kao jednog od osnovnih sistemskih instrumenata za dostizanje ciljeva u sektoru šumarstva i unapređenje gazdovanja šumama u Srbiji. Time se stvaraju preduslovi da se naše šume dovedu u stanje veće stabilnosti i učinkovitosti”, izjavio je Saša Stamatović, direktor Uprave za šume.\nŠef odeljenja za evropsku i međunarodnu politiku Matias Švorer rekao je da je vrlo zadovoljan načinom na koji se odvija realizacija ovog projekta i prisutnima pojasnio šta bilateralna saradnja Nemačke i Srbije, u ovoj oblasti podrazumeva. On je istakao da će u sklopu ovog projekta biti primenjene horizontalne mere, što podrazumeva razmenu iskutava i znanja. Švorer je takođe rekao da se nemačko Ministarstvo usredsredilo na nekolicinu zemalja sa kojima imaju ovakvu bilateralnu saradnju i sa kojima dogovaraju pilot projekte, kao i da je Srbija jedna od tih zemalja.\nŠumarstvo Srbije mora da se pripremi za sve prisutniju pojavu klimatskih promena i zadovoljavanje potreba društva u odnosu na šumu. Samo zdravi šumski ekosistemi obezbeđuju čitav niz ekosistemskih usluga. Stanovništvo ruralnih krajeva posebno ima ekonomske koristi od stabilnih i visoko produktivnih šuma. Samo stabilni i prilagodljivi šumski ekosistemi mogu značajno doprineti ublažavanju klimatskih promena.\nVlade Nemačke i Srbije su putem svojih ministarstava za poljoprivredu potpisale sporazum o saradnji krajem jula 2015 godine. Nemačka strana je izdvojila je 500.000 evra za mere podrške u okviru bilateralne saradnje u cilju održivog upravljanja šumama. Osnovni element sporazuma je pomenuti projekat koji se odnosi na unapređenje ekonomske i ekološke stabilnosti šuma u Srbiji. Projekat će otvoriti novu stranu u saradnji sektora šumarstva Srbije i Nemačke. On jasno nastoji da ustanovi i produbi partnersku strukturu između institucija koje gazduju javnim i privatnim šumama kao i sa institucijama u oblasti istraživanja u šumarstvu. Sektor šumarstva Srbije ima za cilj jačanje kapaciteta u stabilizaciji šuma odnosno u njihovom prilagođavanju na klimatke promene i pronalasku optimalnih alata i metoda u gazdovanju šumama. Ovo je otvorilo put ka stvarnju zajedničkog projekta sa nemačkim Ministarstvom poljoprivrede i ishrane.\nSastanaku, održanom u svrhu operativnog planiranja projektnih aktivnosti, prisustvovali su pored predstavnika srpskog i nemačkog Ministarstva i predstavnici ambasade Savezne Republike Nemačke u Beogradu i ostali partneri na projektu – predstavnici javnog preduzeća „Srbijašume“ i javnog preduzeća „Vojvodinašume“, kao i predstavnici Instituta za šumarstvo iz Beograda, Instituta za nizijsko šumarstvo iz Novog Sada, Šumarskog fakulteta iz Beograda i predstavnici crkvenih šuma koji predstavljaju privatne šume. Naredne dve godine sve pomenute institucije radiće uz pomoć nemačkih i nacionalnih šumarskih eksperata na realizaciji ovog projekta.


"Već 60-ih godina (prošlog veka) konstatovano je nedovoljno rađanje", ukazuje demografkinja Milena Spasovski.\nU Srbiji svake godine nestane po jedan grad veličine Prijepolja, jer se zbog negativnog nataliteta gubi oko 35.000 stanovnika. Direktor UNICEF-a u Srbiji Mišel Sen Lot upozorio je da će do 2041. godine broj stanovnika opasti na 5,5 miliona, što je pad od 23 odsto u odnosu na podatke iz popisa stanovništva 2011. godine kada je bilo nešto više od sedam miliona stanovnika.\nU međuvremenu, Vlada Srbije je usvojila predlog mera novčane stimulacije koje će se primenjivati na svu decu rođenu od 1. januara 2018. godine. No, način na koji su pojedini zvaničnici krenuli u promociju kampanje podizanja nataliteta poprima obrise konzervativnog i patrijarhalnog diskursa, a neretko i bizarnosti.\nGrad veličine Beograda mogao bi da nestane do 2041. godine prema prognozi koju je izneo direktor UNICEF-a o broju stanovnika u Srbiji u naredne 23 godine. Broj dece smanjen je za skoro 40.000 od 2011. do 2016. godine, izjavio je Mišel Sen Lot.\nVlada Srbije počela je krajem 2016. godine intenzivno da se bavi merama populacione politike, stalno se potencira neophodnost povećanja nataliteta, no pitanje je da li država može da se pohvali uslovima koje je u stanju da obezbedi porodicama sa više dece.\n"Živimo od socijalne pomoći koju primamo za decu, 15.000 i 200, 300 dinara (oko 130 evra, prim. aut.) i to nam je to. Ja, suprug i najstariji sin koji je punoletan nemamo prava na tu pomoć", kaže Dragana Đoković.\nPorodica Đoković iz Sevojna sa šestoro dece, od kojih najstariji sin ima 19 godina a najmlađi osam, živi u stanu od 42 kvadrata koji su dobili od grada Užice.\n"Teško, s mukom. Baš teško. Kad mogu radim sezonske poslove, suprug mi je mnogo bolestan", odgovora Dragana na pitanje kako žive. Ona misli da im socijalna pomoć ne bi bila potrebna kada bi imala stalni posao.\n"Od države nemamo nikakvu pomoć kao roditelji sa više dece, nemamo ništa", kaže Dragana.\nDeca ne dobijaju dečiji dodatak jer je, objašnjava, muž imao državljanstvo Crne Gore, pa su zbog toga odbijeni.\nPre pet dana strategiju i mere za podsticaj populacione politike Vlade Srbije, koje se odnose na svu decu rođenu od 1. januara 2018. godine od kojih će neke stupiti na snagu od 1. jula, a ostale od početka naredne godine, obnarodovao je lično predsednik države Aleksandar Vučić i to na vanrednoj konferenciji za novinare.\nTe mere predviđaju za prvo dete jednokratnu pomoć od 100.000 dinara. Za drugo po 10.000 dinara mesečno, do navršene druge godine. Za treće 12.000 dinara mesečno do navršene desete godine, a za četvrto dete 18.000 dinara mesečno tokom deset godina. Tako će, po računici predsednika, majka sa četvoro dece od države za deset godina dobiti pomoć vrednu 30.000 evra.\nPredložene mere će državnu kasu u ovom trenutku koštati oko 12 miliona.\n- predsednik Srbije\nPredložene mere će državnu kasu u ovom trenutku koštati oko 12 miliona evra, naveo je Vučić. Alarmantan podatak da se svakog dana "gubi" 107 ljudi, predsednik države je vezao i za uporedne podatke po kojima broj stanovnika u gradovima u centralnoj Srbiji opada, dok u gradovima na Kosovu raste. Pa je tako rekao da je po broju stanovnika "jedno Podujevo kao naša Toplica".\nNiko nikome neće nikakvo pravo da uskrati, jedino što hoćemo je da pokušamo da zamolimo ljude da razumeju koliko su deca potrebna, rekao je u subotu Vučić.\n"Imate pravo da odlučujete o tome hoćete li da rodite ili ne, ali to mora da bude po proceduri i kod ovlašćenih lekara. Onda morate da pokažete majci ultrazvuk i da čuje otkucaje srca, pa neka se odluči. Nije problem, ima pravo da se odluči. Imate danas i 4D, pa neka se odluči", rekao je Vučić.\nNakon obraćanja predsednika države pojedini ministri su požurili da daju svoj doprinos. Tako je ministar odbrane Aleksandar Vulin obećao da će Vojska postupiti po naređenju vrhovnog komandanta.\n"U skladu sa njegovim naređenjima (predsednika Srbije) i Vojska Srbije se uključuje u aktivnu borbu za povećanje nataliteta. I Vojska Srbije kroz svoje mogućnosti će učiniti sve da se više rađamo, da stimulišemo rađanje", rekao je Vulin.\nAleksandar Vulin: I Vojska Srbije stimuliše rađanje\nNa brojne kritike koje su došle iz nevladinog sektora i javnosti da je predsednik države svojim obraćanjem ponizio žene Vučić odgovara "šta god da uradite, ko će Srbima ugoditi".\n"Kad vidite da vas napada civilni sektor, mediji, da kažu da ste ponizili žene zato što povećavate prava za majke, kažite mi ljudi šta hoćete da uradim više. Šta da uradim više, a da budete zadovoljni?", upitao je Vučić tokom uključenja u Dnevnik Radio-televizije Srbije u sredu uveče iz Njujorka.\nPotpuno je bizarno da se tema nataliteta koja jeste legitimna politička i državna tema povezuje sa temom međunarodne politike, pitanjem Kosova i činjenicom da Srba nema dovoljno, kaže za Radio Slobodna Evropa (RSE) Tanja Ignjatović iz Autonomnog ženskog centra.\n"Dakle, ovde se radi samo o Srbima, ne radi se o građanima Srbije. I to što je promovisano na način na koji to rade Vučić i Vulin, imajući u vidu njihovu istoriju političkog zalaganja za ratove od 90-ih godina zbog čega su ljudi gubili živote, zbog čega je toliki broj mladih otišao 90-tih godina, a u novom talasu i posle 2010. godine iz ove zemlje", navodi Ignjatović.\nTanja Ignjatović kaže da je pre svega sporno što nije urađena ozbiljna analiza kako bi se na dugoročan način podržala pronatalna politika u Srbiji.\nIgnjatović: Ovde se radi samo o Srbima, ne o građanima Srbije\n"Dakle, ne pozivom ženama da rađaju i da će dobiti 30 hiljada evra što je krajnje degradirajuće", kaže Ignjatović za RSE.\nGovoreći o Akcionom planu za 2018. i 2019. godinu ministarka zadužena za demografiju i populacionu politiku Slavica Đukić Dejanović rekla je nedavno za RSE da se pored ekonomske podrške roditeljima kroz Zakon o finansijskoj podršci porodici moraju paralelno sprovoditi i sve ostale mere koje nemaju čisto finansijski karakter.\n"Suština je da pored usklađivanja rada i roditeljstva, uključivanja raznih kompanija i poslodavaca u priču i njihove stimulacije da se socijalno odgovorno ponašaju u pogledu roditeljstva uposlenih radnika, moramo raditi mnogo više na podršci ženi, odnosno materinstvu i to sa aspekta jačanja partnerske funkcije, servisnih aktivnosti i čitavog niza drugih mera", rekla je Đukić Dejanović.\nOna je takođe navela da zapošljavanjem, stvaranjem uslova da kvalitet života u Srbiji bude bolji, stabilizacijom države na ekonomskom i političkom planu treba motivisati mlade ljude da kroz povećan broj ponuđenih radnih mesta ostanu u zemlji.\nBroj rođene dece u 2017. godini je otprilike isti kao i u 2016. godini, navela je ministarka, ali naglašava da se broj umrlih jako povećava tako da su demografski indikatori sve lošiji. U 2016. godini je, prema podacima Republičkog zavoda za statistiku, broj rođenih iznosio 64.734 a umrlih 100.834 osoba.\nPrema poslednjem popisu stanovništva iz 2011. godine u Srbiji ima 7.186.862 stanovnika. Procena broja stanovnika iz januara 2017. godine je, kako stoji na sajtu Republičkog zavoda za statistiku, 7.040.272.\nNa smanjenje broja stanovnika uticali su nedovoljno prirodno obnavljanje stanovništva i migracije, kaže za RSE Milena Spasovski, profesorka demografije u penziji i nekadašnja upravnica Instituta za demografiju Geografskog fakultata.\n"Već 60-ih godina (prošlog veka) konstatovano je nedovoljno rađanje. Dakle, početak procesa koji vodi ka neobnavljanju generacija. Danas smo došli do situacije da je smrtnost u Srbiji veća od rađanja i da po tom osnovu gubimo svake godine po jedan grad veličine do 40.000 stanovnika", objašnjava Spasovski.\nMigracioni talas započet 60-ih nastavio se od 90-ih kroz odliv visoko obrazovanih, mladih, kompletnih porodica.\n"Dakle, govorimo o Srbiji koja je u biti poslednje tri decenije postala iseljenička zemlja", kaže Spasovski i napominje da je država počela da se bavi demografskim problemom pet minuta posle 12.\nFormiran Savet Srbije za populacionu politiku\nUNICEF je upozorio i da se oskudni resurs buduće radne snage u Srbiji brzo smanjuje, te da će do 2041. godine radna snaga značajno ostariti i da će se smanjiti za 21 odsto.\nKumulativni godišnji gubitak BDP-a koji proizilazi iz činjenice da Srbija ima 1,8 miliona ljudi bez srednje škole iznosi 4,5-7,5 odsto BDP-a, rekao je direktor UNICEF-a u Srbiji Mišel Sen Lot.\n"Iako Srbija ulaže značajna sredstva u obrazovanje dece, 30 odsto učenika od 15 godina je i dalje funkcionalno nepismeno. Svako dete koje napušta obrazovanje bez sticanja diplome srednje škole državu košta između 40.000 i 70.000 evra, jer gubi prihod od poreza i mora više da ulaže u socijalna davanja", naveo je Mišel Sen Lot.\nVeliki problem je obnavljanje radne snage jer ćemo imati sve više stanovništva van radnog perioda života, navodi i profesorka demografije Milena Spasovski i dodaje da to treba posmatrati u kontekstu četvrte industrijske revolucije, koja donosi promene u veštačkoj inteligenciji, robotici, nanotehnologiji, biotehnologiji, 3D štampi, i da "možemo i sa manjim brojem radno sposobnih stanovnika dobiti kvalitetniju radnu snagu".\n"Sve su to veoma povezani trendovi gde treba nedostajući broj mladog stanovništva nadoknađivati time što ćemo imati kvalifikovanije i obrazovanije stanovništvo koje može donositi veći dohodak i koji će sa višim prihodima zaustaviti ove negativne trendove – dalju migraciju mladih, radno i reproduktivno sposobnih što je glavni cilj Srbije, omogućiti povratak i uključivanje dijaspore i mlađih generacija te dijaspore i smisleno raditi na prirodnom obnavljanju stanovništva", objašnjava Spasovski.\n"Ljudski kapital sledeće generacije se gradi kroz strateška ulaganja u zdravstvo, obrazovanje i zaštitu svih", izjavio je Sent Lot na plenarnoj sednici o zdravlju nacije na nedavno održanom Kopaonik biznis forumu, navodi se u saopštenju UNICEF-a.


Zijin planira značajne projekte u oblasti zaštite životne sredine | TIMOK PRESS\nNaslovna Ekonomija Zijin planira značajne projekte u oblasti zaštite životne sredine\nPotpredsednica Vlade i ministarka rudarstva i energetike Zorana Mihajlović, razgovarala je danas sa Fu Feilongom, generalnim direktorom Zijin Mining, i Đan Simingom, generalnim direktorom Zijin copper, o rudarskim aktivnostima ovih kompanija u Srbiji, investicijama u oblasti zaštite životne sredine i toku realizacije projekta novog rudnika Čukaru Peki.\nNa sastanku je bilo reči i o odlaganju otpada, izdavanju upotrebnih dozvola za nove objekte, inspekcijskom nadzoru, poboljšanju uslova rada, izgradnji novih TS.\n– Sigurna sam da zajedničkim radom Ministarstva, lokalne samouprave, Instituta za rudarstvo i metalurgiju i kompanije možemo biti još efikasniji i da zajedno možemo da unapredimo razvoj i iskoristimo sve potencijale. Dobra saradnja Srbije i Kine, naročito dvojice predsednika, otvara nam mogućnost da realizujemo velike projekte u oblasti rudarstva. Saradnja je od presudne važnosti, kao i poštovanje svih propisa i standarda zaštite životne sredine. Nastavićemo sastanke na nedeljnom nivou kako bismo otklonili sve prepreke i kako bi bili zadovoljni i radnici i uprava, ali i svi ljudi koji žive u Boru. Briga o zdravlju životne sredine i briga o lokalnoj zajednici osnova su održivog rudarstva koje želimo u Srbiji – rekla je Mihajlovićeva, navodi se u saopštenju Ministarstva rudarstva i energetike.\nOna je istakla da je otvaranje rudnika Čukaru Peki bitno ne samo za rudarstvo i privredu u Srbiji, već i za odnose dve države.\nFu Feilong, generalni direktor Zijin maining i Đan Siming, generalni direktor Zijin copper informisali su potpredsednicu Vlade o planovima na polju razvoja kompanije u Srbiji, projektima koji su u toku i zahvalili na dosadašnjoj saradnji sa Ministarstvom.\nSastanku su prisustvovali i Mile Bugarin, direktor Instituta za rudarstvo i metalurgiju Bor, gradonačelnik Bora Aleksandar Milikić i predstavnici Ambasade NR Kine u Srbiji.\nPrethodni tekstMinimalac od januara veći za 9,4%\nSledeći tekstPreminulo još 25 osoba, novih 6.089 slučajeva zaraze\nHoće li se o izmenama Zakona o vodama odlučivati na referendumu? – RERI traži od Vučića da ne potpiše dokument\nOptužni predlog prema kompaniji „Serbia – ZIJIN BOR COPPER“ D.O.O. Bor\nSvetski dan životne sredine 5. jun – „Vreme je za prirodu“


Na akademiji ,,Tipsarević'' prvi ITF turnir u Srbiji - Sportska centrala\nNa akademiji ,,Tipsarević“ prvi ITF turnir u Srbiji\n28 juna 2019. 12:48\nTeniska akademija ,,Tipsarević“ će od 1. do 7. jula organizovati prvi turnir za profesionalne tenisere u Beogradu i Srbiji iz serije ,,ITF World Tennis Tour“ kategorije 15 S na terenima Akademije, u Sportskom centru ,,Olimp“ u Beogradu.\n– Održavanje turnira ITF 15 S kategorije u Teniskoj akademiji „Tipsarević“, prvog u Srbiji od značajnih promena koje je Međunarodna teniska federacija ITF primenila na globalnom nivou – od neprocenjive važnosti je za buduće generacije naših tenisera i tenisa uopšte u našoj zemlji. Upravo na ovim turnirima se po prvi put prepoznaju budući asovi i šampioni, i spoznaju put kojim će narednih godina morati da napreduju kako bi ostvarili svoje sportske ciljeve. U tom smislu smo veoma srećni što je Motorola – sinonim vrhunske tehnologije i stalnog napretka – prepoznala važnost partnerstva na realizaciji ovog turnira, i što će zajedno sa nama dati neprocenjiv doprinos u stvaranju novih osnova za trofejnu budućnost ovog sporta koji je proslavio Srbiju na svim svetskim meridijanima, izjavio je srpski teniser Janko Tipsarević.\nATP: Meč Đokovića i Federera najbolji u 2019. godini\nTenis Milos - 4 dec 2019. 10:44 0\nATP je izabrao šest najboljih mečeva sa Grend slem turnira u 2019. godini.Na prvom mestu se prema očekivanju našlo epsko...\nĐoković igra u Adelejdu pre Australijan opena\nTenis Nemanja - 1 dec 2019. 22:17 0\nNajbolji srpski teniser Novak Đokovič učestvovaće na turniru serije 250 u Adelejdu, preneli su danas inostrani mediji.Novak će...


Kako prenosi "AS", italijanski šampion Juventus je spreman da plati 120 miliona evra za usluge ovog 19-godišnjaka i tako ga učini najskupljim igračem u istoriji. Naime, "stara dama" je Realu za transfer Kristijana Ronalda izdvojila 117 miliona evropskih novčanica.\nSportski direktor Juventusa Fabio Paratići je već razgovarao sa predsednikom kluba iz Lisabona Felipeom Vieirom i menadžerom Horheom Mendesom.\nŽoao Feliks nije jedini igrač Benfike koga bi ekipa iz Torina videla u svojim redovima, pošto prate i štopera Rubena Dijasa za koga su spremni da plate 60 miliona. A da je Benfika prava fabrika za transfere igrača potvrđuje i činjenica da su najviše zaradili u poslednjih deset godina.


Promovisana tri izdanja o temi Sarajevskog atentata | Palelive.com\nPočetna Regija Višegrad Promovisana tri izdanja o temi Sarajevskog atentata\nPromovisana tri izdanja o temi Sarajevskog atentata\nANDRIĆGRAD – Izdanja Odjeljenja Andrićevog instituta za istoriju – knjiga „Sarajevski atentat – povratak dokumentima“, autora Miroslava Perišića, kao i prvi broj istorijskog časopisa „Vekovi“ i šesti broj „Istorijskih svesaka“ danas su predstavljena u ovom institutu u Andrićgradu.\nGovoreći o knjizi istoričara i direktora Arhiva Srbije Miroslava Perišića, istoričar Svetozar Rajak je rekao da „Sarajevski atentat – povratak dokumentima“ predstavlja izuzetno veliku i opsežnu zbirku dokumanata o Sarajevskom atentatu, stanju prije njega i poslije, a koji su nedovoljno istraženi.\n„Ova knjiga se zasniva na strogo istorijskim izvorima bez spekulacija kako su to dosad neki istoričari radili“, naglasio je Rajak, te konstatovao da je knjiga pokrenula važno pitanje kome je atentat u Sarajevu, u tom trenutku istorijskih odnosa i snaga, odgovarao.\nOn je dodao da je neshvatljivo da je ovo druga knjiga, za ovih 100 godina od atentata, koja se bavi istraživanjima o tom činu Gavrila Principa na austrougarskog prestolonasljednika Franca Ferdinanda, podsjetivši da je prva bila knjiga Vladimira Dedijera „Sarajevo 1914“.\nPrema njegovom mišljenju, Perišićevo djelo ne iznosi samo činjenice, već daje sintetitčku sliku i analize dokumenata.\nAutor knjige Miroslav Perišić je ponovio maksimu da je istorija opasna ako se ne razumije i poručio da se mora stalno izučavati i provjeravati.\n„Ideja knjige je bila da se razjasne činjenice koje su u istoriji ostale nerazjašnjene, a ona se pojavila u vremenu kada `cvjeta` revizionistička istoriografija koja istoriju tumači u političkom kontekstu“, rekao je Perišić i napomenuo da su Srbiju optužili za Sarajevski atentat, a da se to i danas u pojedinim krugovima čini.\nOn je naveo da je u knjizi prvi put objavljena optužnica protiv Principa i mladobosanaca atentatora, kao i zvanična presuda, te ocijenio da će knjiga, i u njoj dosad neobjavljeni i manje citirani i poznati dokumenti, izazvati pažnju istoričara i javnosti.\n„U knjizi sam objavio 209 dokumenata od 500.000 koliko ih se o Sarajevskom atentatu i vremenu prije i poslije njega nalazi u Arhivu Srbije, a istraživao sam i u Arhivu BiH, koji je izgorio u protestima“, dodao je Perišić.\nAutor knjige „Sarajevski atentat – povratak dokumentima“ došao je i do dokumenta kojim se dokazuje da je Beč znao da se priprema atentat na Ferdinanda i da ništa nije učinjeno da bude spriječen.\nPerišić je naveo da je načelnik njemačkog generalštaba Helmut fon Moltke 10. februara 1913. godine pisao načelniku austrougarskog generalštaba Konradu fon Hecendorfu da je njegov stav „da do rata u Evropi mora doći i to prije ili kasnije, i da će se to u krajnjoj liniji odnositi na borbu Germana i Slovena“.\n„Treba zato izvršiti pripremu svih država koje su nosioci germanske kulture i duha. Ali, napad bi trebalo da izazovu Sloveni“, napisao je tada Fon Moltke.\nSlavni srpski režiser Emir Kusturica istakao je da se ovim pismom potvrđuje da je rat mnogo prije atentata bio pripreman kao „obračun sa Slovenima“, a posebno sa Srbijom.\n„Ovom knjigom iznosimo istinu na vidjelo i branimo naš sistem vrijednosti“, zaključio je Kusturica.\nSrpski akademik Matija Bećković rekao je da je „Sarajevski atentat – povratak dokumentima“ dragocjena knjiga, važna za Andrićev institut i samog Ivu Andrića koji je prveo život istražujući po arhivama.\n„Poznato je da su dosad mnogi istoričari pisali istoriju bez pokrića“, rekao je Bećković i naglasio da je knjiga izašla u pravo vrijeme, povodom obilježavanja 100 godina od početka Prvog svjetskog rata.\nOn je zapitao zašto se samo atentat u Sarajevu u istoriji naziva Sarajevski, a svi ostali po imenima ko ih je izveo ili na koga su izvedeni.\nIstoričar Svetozar Rajak je danas predstavio i prvi broj istorijskog časopisa „Vekovi“, za koji je rekao da je osnovan da bi popunio prazninu u srpskoj istoriogrfiji i uspostavio vezu sa svijetom.\nOn je naveo da je ovaj broj tematski i da je posvećen Sarajevskom atentatu i obilježavanju 100 godina od početka Prvog svjetskog rata, a da će se naredni brojevi baviti temama iz istorije Srbije, Balkana i svijeta.\nPrema njegovim riječima, časopis će u okviru Odjeljenja Andrićevog instituta za istoriju izlaziti dva puta godišnje.\nPromovišući šesti broj „Istorijskih svesaka“, Rajak je pojasnio da su zastupljene iste teme kao i u prvom broju časopisa „Vekovi“.\nNa naslovnoj strani pod naslovom „Sarajevki atentat“ štampano je pismo Miltkea Hecendorfu sa fotografijom automobila sa Francom Ferdinandom, generalom Poćorekom i Sofijom.\nMiroslav Perišić je napisao tekst „Revizija je počela prije nego što je počeo rat“, te je pisao o pljačkama srpskih arhiva u Prvom i Drugom svjetkom ratu u finkciji revizije istorije Prvog svjetskog rata.\nU članku stručnog saradnika Arhiva Srbije Branka Bogdanovića – „Oružje sarajevskih atentatora“ opisano je oružje koje su oni nosili i kako je nabavljeno.\nSarajevski atentat - povratak dokumentima\nPrethodni članakOtkrivena bista Gavrila Principa\nNaredni članakPredstavljena knjiga „Drhtaj zore“ i zbirka pjesama „Stotinu i neka“


30-03-2020 00:39 Svet Planeta\nDnevni kapacitet odlaganja medicinskog otpada u provinciji Hubei je poboljšana na 667,4 tone sa 180 tona pre izbijanja COVID-19, dok je potrošnja Vuhana na sadašnjih 265,6 tona sa prethodnih 50 tona.\nRadnik kompanije koja se bavila industrijskim otpadom, dezinfikuje kante za odlaganje medicinskog otpada u Vuhanu, u centralnoj kineskoj provinciji Hubei, 5. marta 2020. Foto: Xinhua\nCentralna kineska provincija Hubei realizovala je kompletno zbrinjavanje svog prethodnog medicinskog otpada i otpadnih voda i postigla totalno tretiranje novog otpada u roku od 24 sata, saopštilo je pokrajinsko odeljenje za ekologiju i životnu sredinu.\nLiu Venian, šef odeljenja, rekao je da je dnevna sposobnost zbrinjavanja medicinskog otpada poboljšana na 667,4 tona sa 180 tona pre izbijanja COVID-19, dok je ta u Vuhanu, glavnom gradu provincije, na sadašnjih 265,6 tona sa prethodnih 50 tona .\nMedicinske otpadne vode proizvedene u određenim bolnicama i koncentrovanim mestima izolacije širom provincije dezinfikovane su, a sve 132 gradske stanice za prečišćavanje otpadnih voda rade normalno, rekao je Liu.\nLi Ruikin, zamenik šefa ovog odeljenja, rekao je da je količina medicinskog otpada u Hubeiju skočila na 458 tona sa prethodnih 136 tona, dok je u Vuhanu sa oko 45 tona na 291 tonu.\nOdeljenje je mobilizovalo neaktivne pogone i transformisalo napuštene peći širom provincije kako bi pomoglo u odlaganju medicinskog otpada iz Vuhana, dodao je Li.\nIstraživanja izvora vode za piće pokazala su da "na kvalitet vode ne utiče", navodi Liu.\nSZO ZAKLJUČILA: Pijaca u Vuhanu imala ulogu u izbijanju korona virusa!\nOPASNOST JOŠ UVEK NIJE PROŠLA: U Vuhanu obavezno testiranje na koronavirus!


Savjetodavni centar za ruralni razvoj | Lijanović predstavio potencijale BiH u poljoprivredi\nLijanović predstavio potencijale BiH u poljoprivredi\nFederalni ministar poljoprivrede, vodoprivrede i šumarstva Jerko Ivanković-Lijanović danas je u Istanbulu zamjeniku ministra poljoprivrede Turske Kudbetinu Arzu predstavio sve potencijale BiH u oblasti poljoprivrede, posebno prehrambene industrije.\n„Zahvalio sam im na dozvolama koje su izdali za naše pogone za preradu mlijeka, s obzirom da je za BiH u ovom momentu to od velikog značaja ako znamo da su naši prerađivački kapaciteti mlijeka izgubili važno tržište Hrvatske gdje se izvozilo oko 50 miliona litara mlijeka godišnje“, rekao je Lijanović.\nOn je istakao da BiH sada ima šansu da taj nedostatak tržišta nadoknadi na tržištu Turske, saopšteno je iz Ministarstva poljoprivrede Federacije BiH.\nTokom sastanka, koji je održan u okviru 21. Međunarodnog sajma prehrambene industrije i pakovanja hrane, Lijanović je rekao da je registracija objekata iz BiH za tursko tržište, koja je ostvarena u proteklih mjesec dana, bila veoma važna.\nPrema njegovim riječima, potencijal za povećanje trgovinske razmjene između Turske i BiH je veoma veliki, ali nedovoljno iskorišten. On se nada da će proizvođači iz BiH iskoristiti sve mogućnosti koje su institucije obezbijedile, te da će povećati učešće na tržištu Turske.\nNa ovom sajmu izloženi su najveći turski, ali i međunarodni brendovi iz oblasti prehrambene industrije.\nSpoljnotrgovinska komora BiH je i ove godine organizovala promociju kompanija iz BiH iz oblasti poljoprivrede i prehrambene industrije u Turskoj, a nastup domaćih kompanija – izlagača na ovom sajmu finansijski su podržali USAID/SIDA Farma projekt i Ministarstvo spoljne trgovine i ekonomskih odnosa BiH.\nNa zajedničkom štandu svoje proizvode od danas predstavlja šest firmi i Udruženje proizvođača sira iz BiH, a tu su i četiri kompanije iz BiH u svojstvu posjetioca.\n← Završeni „Dani pčelarstva, voćarstva i našeg sela“\nPoziv investitorima da ulažu u projekte i privredu BiH →


Sledeći korak Prištine: Posle rušenja i svojatanja svetinja SPC, spremaju li još apsurdniju akciju - Sputnjik Srbija\n19:38 25.05.2021 (osveženo 11:52 26.05.2021) Preuzmite kraći link\nNapadi i pljačka hramova Srpske pravoslavne crkve svakodnevica je na Kosovu i Metohiji. Istovremeno, kosovski Albanci svojataju srpske svetinje i traže da se Visoki Dečani izuzmu iz međunarodne zaštite. Spekuliše se da je sledeći korak da pokušaju da osnuju kosovsku pravoslavnu crkvu ili da naše svetinje pripoje Albanskoj pravoslavnoj crkvi.\n„Ne treba isključiti da će Priština pokušati da napravi nešto nalik na ’crnogorsku pravoslavnu crkvu‘ na teritoriji Kosova i Metohije“, upozorila je premijerka Ana Brnabić povodom pisma vlasti u Prištini, u kojem se od Uneska traži da se srpske crkve i manastiri uklone iz kategorije ugroženih.\nČetiri puta napadan oružano, manastir Viskoki Dečani je najčešće napadan objekat, ne samo Srpske Pravoslavne Crkve, već hrišćanski,na teritoriji Evrope od Drugog svetskog rata.\nŠta sledi posle napadanja i svojatanja svetinja?\nCirkularno pismo premijera privremenih prištinskih institucija Aljbina Kurtija stiglo je na adrese više od 50 premijera u svetu, a u njemu se požalio na odluku organizacije „Evropa nostra“ da kosovski pravoslavni manastir Visoki Dečani uvrsti na listu ugroženog nasleđa, nazivajući je „neosnovanom i krajnje politički motivisanom“.\nIstoričar Stefan Radojković bojazan predsednice Vlade smatra opravdanom. On za Sputnjik kaže da Kurti ovim činom zapravo pokušava da realizuje obećanje iz kampanje za parlamentarne izbore na takozvanom Kosovu, ali i da kosovski Albanci ispipavaju teren za realizaciju svog novog plana, osnivanja kosovske pravoslavne crkve.\n„Moguće je da prištinska administracija ovim pušta probne balone, da vidi kakve bi bile reakcije ne samo što se tiče Srbije, već i međunarodne zajednice. Vrlo je indikativno da ’Evropa nostra‘ i Unesko nisu baš sigurni da bi to bila dobra ideja. Naravno, sve ovo oni rade iz svojih posebnih razloga, ovo su u neku ruku probni baloni da vide dokle mogu da idu sa tim projektom“, kaže Radojković i dodaje da smo slične pokušaje videli u vreme DPS-a i Mila Đukanovića u Crnoj Gori.\n© Foto : Sputnjiku ustupila Eparhija raško - prizrenska\nTragovi premetačine u jednoj od srpskih crkava na Kosovu i Metohiji\nNikako da se odluče koja je njihova istorija\nOn dodaje da je cela konstrukcija izgradnje identiteta Albanaca na Kosovu i Metohiji prilično apsurdna, jer nikako da se odluče za to da li imaju svoju posebnu istoriju ili je vežu za narod u Albaniji koji je zaista ima u okviru međunarodno priznate države.\n„Imaju suludi, prilično šizofren momenat u kome nisu sigurni da li sada prave neku svoju posebnu kosovsku naciju, pa će im onda trebati ’kosovska pravoslavna crkva‘ po uzoru na Miraševu crnogorsku pravoslavnu crkvu ili će pokušati da to nekako uvežu sa priznatom državom Albanijom i autokefalnom Albanskom pravoslavnom crkvom. Time će sebi napraviti veći problem nego bilo kome drugom, Albanska pravoslavna crkva na to jednostavno neće pristati, nema razloga da pristane, to ne dolazi u obzir“, kaže Radojković.\nOn dodaje da je samo osnivanje nove verske zajednice na Kosovu i Metohiji vrlo problematično iz pravnih razloga, a upravo tu vreba opasnost, da se u okviru prištinske administracije, kroz novi posebni zakon, sve verske zajednice imenuju pravnim licima.\nPećka patrijaršija ima i svoju stranicu na Fejsbuku, na kojoj se tvrdi da su je osnovali Albanci\n„Vrlo je moguće da će oni pokušati model ’crnogorske pravoslavne crkve‘, kao neke nevladine organizacije, to je na primer ’kosovska pravoslavna crkva‘, da ima status NVO, jer oni nemaju rešeno pitanje verskih zajednica. Prema prištinskim zakonima, oni verske zajednice tretiraju kao fizička lica. Ne bi me čudilo da pokušaju model Miraša Dedeića u kome će izmisliti nekog pravoslavnog sveštenika, neku osobu koja će se deklarisati kao pravoslavni sveštenik neke buduće kosovske pravoslavne crkve“, kaže Radojković i dodaje da bi to bila „crkva“ za političku upotrebu, reklama pred izbore, ali i metoda za pritisak na srpsku zajednicu na Kosovu.\nPovezivanje sa Albanskom pravoslavnom crkvom\nI novinar i publicista Jovan Janjić smatra da je malo verovatno da se novi projekat kosovskih Albanaca veže za Albansku pravoslavnu crkvu, jer je reč o crkvi koja je u poretku Vaseljenske patrijaršije, čiji kanon zabranjuje narušavanje autonomije drugih crkava.\nOn kaže da je Kurtijevo pismo, pokušaj otimanja Dečana i drugih svetinja, te intenzivno skrnavljenje crkava na prostoru Kosova i Metohije kontinuiran proces obezličenja Kosova i Metohije, odnosno stvaranja nove mape ne samo u političkom i državnopravnom, već i u kulturnom i duhovnom smislu.\nPogrom Srba 17- marta 2004. godine. - Kosovska Mitrovica\n„Prvo su išli na promenu etničke slike, zatim su menjali političku sliku Kosova i Metohije, državnu, pokušavajući da stvore neke elemente državnosti, odnosno da postignu punu na tom delu teritorije Srbije, a sada pokušavaju da to uobliče novim znamenjima, gde će hrišćanska zamenjivati neka druga“, kaže Janjić.\nOn podseća da je od 1999. godine i završetka rata, kada je počeo egzodus srpskog naroda, do proglašenja takozvane nezavisnosti 2008. godine, uništeno 156 crkava i manastira. Pošto su uvideli da to nailazi na negativan odjek u javnosti, promenili su taktiku i počeli da srpske crkve i manastire tretiraju kao svoju baštinu.\n„U poslednje vreme vidimo ta nastojanja, pisanje pisama sa njihovih zvaničnih adresa, da međunarodne snage ne treba da čuvaju Dečane, da to treba poveriti kosovskoj policiji, da najznačajniji srpski manastiri budu skinuti sa liste svetske baštine u opasnosti. To je svojevrsni paradoks, oni su u opasnosti upravo od onih koji sada nude tobožnju zaštitu od ratobornih Albanaca. Zaista je čudno da oni svojataju srpske crkve i manastire koje su rušili, kojima pokušavaju da promene namenu. Sam taj njihov odnos prema srpskoj baštini pokazuje da ih ne doživljavaju kao svoje. Zar bi se tako rušilački odnosili prema njima? Da li bi toliko puta granate ispaljivali na Dečane da su njihovi“, kaže Janjić.\nFreska iz manastira Visoki Dečani, pod zaštitom UNESKO-a kao svetska kulturna baština\nI svet se zgrozio zlodelima\nOn dodaje da je u neku ruku dobro što je takozvano Kosovo pokušalo da uđe u Unesko. Kada su pokazani snimci rušenja iz martovskog pogroma, stručna javnost se uveliko zgrozila.\n„Bio je to ključni momenat zbog kojeg Kosovo i pored naklonosti i lobiranja zemalja sa zapada nije primljeno u specijalizovanu organizaciju Ujedinjenih nacija“, podseća Janjić.\nOn veruje da je pokušaj prodora u Unesko mnogima otvorio oči za ono što se dešava na Kosovu i Metohiji, šefovi misija Francuske, Nemačke, Italije, Ujedinjenog Kraljevstva i Sjedinjenih Američkih Država prošle nedelje izdali su zajedničko saopštenje u kome traže od kosovske Vlade da ispoštuje odluku Ustavnog suda o vraćanju zemlje manastiru Visoki Dečani.\nOdmah za njima oglasila se i misija OEBS-a u Prištini, koja očekuje da zemljište koje pripada manastiru Visoki Dečani bude registrovano kao manastirsko, „u skladu sa zakonom“.\nAlbanska pravoslavna crkva, SPC, Stefan Radojković, Jovan Janjić, UNESKO, Visoki Dečani, Albanci, osnivanje, otimanje, Crkve, Kosovo i Metohija


ponedjeljak, 13 januar 2020 07:40\nRadonjić: Obezbjeđujemo otpornost bankarskog sistema na krize\nCrna Gora je mala i vrlo otvorena ekonomija i u tom smislu nerealno je govoriti da bi bili rezistentni na negativna ekonomska kretanja u EU i regionu, ali ono što mi u datim okolnostima možemo da radimo na podizanju lokalnog imuniteta jeste jačanje finansijske stabilnosti i fiskalne održivosti. U domenu finansijske stabilnosti, CBCG preduzima sve raspoložive mjere da se obezbijedi otpornost bankarskog sistema, kazao je u intervjuu Dnevnim novinama viceguverner Centralne banke CBCG Miodrag Radonjić.\nnedjelja, 12 januar 2020 10:11\nCEDIS daje 2 miliona za drvene stubove\nCrnogorski elektrodistributivni sistem (CEDIS) spremio je za naredne dvije godine oko dva miliona eura za nabavku drvenih impregnisanih stubova za elektromrežu, prenosi Dan.\nsubota, 11 januar 2020 17:55\nFabris: Javni dug izazov, nema nove ekonomske krize\nCrnu Goru ove godine očekuju niže stope ekonomskog rasta, kaže za Novu M viceguverner CBCG Niklola Fabris.\nsubota, 11 januar 2020 09:49\nZaposleni upozoravali: Ne bih svoju porodicu uveo u 737 Max\nInterni dokumenti, koje je američki proizvođač aviona "Boing" objavio juče pokazuju da su zaposleni u tom gigantu upozoravali na labave standarde prilikom proizvodnje aviona Boing 737 Max. Oni su takođe upozorili i na neodgovorno ponašanje regulatora koji su dali zeleno svijetlo da 737 Max poleti uprkos tome što piloti nijesu prošli trening u simulatorima.\nsubota, 11 januar 2020 09:06\nSiva ekonomija i doprinosi muče privredu\nProšla poslovna godina bila je uspješna imajući u vidu da je tokom prva tri kvartala zabilježen veći rast bruto domaćeg proizvoda, nego što su prognozirali Svjetska banka i Međunarodni monetarni fond, ocijenio je u intervjuu Pobjedi predsjednik Privredne komore Vlastimir Golubović.


Komplikovana računica: Novi zakon smanjuje penzije? – Visokoin.com\nKomplikovana računica: Novi zakon smanjuje penzije?\nBosna i HercegovinaDruštvoPolitikaTOP VIJESTI\nDom naroda federalnog Parlamenta zaključkom je podržao Nacrt zakona o penziono-invalidskom osiguranju kazavši kako se radi o dokumentu koji je prihvatljiv kao osnov za izradu prijedloga zakona.\nZaključkom su federalni izaslanici obvezali Vladu FBiH da obavi niz javnih rasprava, sastanaka i pribavi suglasnosti do konačnog odlučivanja, te da uzmu prilikom izrade prijedloga zakona u obzir sve iznesene primjedbe.\nMinistar rada i socijalne skrbi FBiH Vesko Drljača obrazlažući Nacrt zakona, je rekao kako je isti urađen na osnovu Strategije reforme MIO sustava, te kako će ukoliko ne dođe do sveobuhvatnih reformi doći do urušavanja cijelog penzionog sistema.\nIzaslanici su u raspravi kazali kako je mnogo nejasnoća u Nacrtu, te kako Vlada ukoliko želi da ih se podrži u ovom procesu mora javnosti predočiti jasne podatke i izračun penzija koji će biti nakon primjene zakona.\nIzaslanik SDP-a Aner Žuljević mišljenja je kako se u novom izračunu ne mogu snaći ni ekonomisti, a kamoli penzioneri na koje će se zakon primjenjivati, te kako vlada zbunjujućim postotcima želi “počapat” po nekoliko maraka kako bi pokrila deficite. Kazao je i kako po proračunima koje je pročitao prosječna penzija nakon primjene novog zakona iznosi 25 maraka ili 5 posto manje. Kazao je i kako se penzionerima ne garantira ništa time što ih se stavlja na terezor ako se zna da je FBiH dužna oko 900 miliona maraka i da se proračun krpi mjesečnim zaduženjima putem trezorskih zapisa. Sa Žuljevićem se složio veliki dio izaslanika.\nPredsjednik Kluba Hrvata Tomislav Martinović kazao je kako taj klub podržava Vladu, ali i kako bi se trebalo razmisliti o mnogim izmjenama, među kojima je i ona o mogućnosti za prijevremeno penzionisanje pojedinih kategorija društva, poput onih koji rade u policiji budući da je trenutna starosna struktura zaposlenih u MUP-ovima loša.\nPredsjedavajuća Doma Lidija Bradara je također iznijela niz prijedloga koji bi se mogli naći u novom dokumentu a koji se tiču izjednačavanja prava muškaraca i žena kada je u pitanju porodična penzija, ukidanja poticaja za rad kod starijih kategorija i sl. Ona je izrazila nadu kako će se oko spomenutog zakona ujediniti snage i vlasti i opozicije da bi se na koncu dobio kvalitetan dokument koji će poboljšati situaciju i penzionerske populacije ali i u penzionom sistemu.\nNa jučerašnjoj sjednici Doma usvojen je i Prijedlog zakona o izmjenama i dopunama Zakona o osnovama socijalne zaštite, zaštite civilnih žrtava rata i zaštite porodica sa djecom kojim se fiksira osnovica za isplate ovoj kategoriji na 274 marke. Ministar rada i socijalne skrbi Vesko Drljača obrazlažući izmjene je naveo kako u slučaju potrebe za izmjene osnovice odluku donosi Vlada, te kako se kada je u pitanju utvrđivanje statusa pojedinih kategorija planira oformiti komisija koja bi odlučivala u ovom slučaju budući da Institut za medicinsko vještačenje nije adekvatna adresa. Drljača je braneći izmjene kazao kako se ovim fiksiranjem federalni proračun drži stabilnim. Prema informacijama ministarstva trenutno prava iz ovog zakona imaju 42.000 osoba, za što je u 2016. izdvojen 131 milion maraka.\nIzaslanik SDP-a Aner Žuljević izrazio je negodovanje činjenicom da se socijalne naknade obračunom više ne vežu za plaće, već se fiksira osnovica. Smatra kako ovo nije pravičan izračun, ali i kako predlagač izmjena nije pribavio saglasnosti kantona.


Amnesti: Presuda Kavali i drugima porazavajuci udarac pravdi\nTanjug 25. aprila 2022. 19:24\nISTANBUL – Međunarodna organizacija za ljudska prava Amnesti internešenal je danas saopštila da je turska presuda biznismenu i aktivisti za zaštitu ljudskih prava Osmanu Kavali i drugim optuženima poražavajući udarac pravdi i ljudskim pravima.\nDirektor Amnesti internešenala za Evropu Nils Muižnieks rekao je da sudska presuda prkosi logici i da vlasti više puta nisu pružile bilo kakav dokaz koji potkrepljuje neosnovane optužbe, preneo je Rojters.\n„Ova nepravedna presuda pokazuje da je suđenje za Gezi bilo samo pokušaj da se ućutkaju nezavisni glasovi“, istakao je on.\nTurski sud osudio je ranije danas biznismena i aktivistu za zaštitu ljudskih prava Osmana Kavalu na doživotni zatvor proglasivši ga krivim za pokušaj svrgavanja vlade finansiranjem protesta širom zemlje 2013. godine.\nKavala (64) je bio u zatvoru četiri ipo godine bez presude i negira optužbe protiv sebe i još 15 drugih optuženih zbog protesta u Geziju, koji su počeli kao male demonstracije u parku u Istanbulu i prerasli u antivladine nemire širom zemlje, u kojoj je ubijeno osam demonstranata.


Vlada KS za ovu namjenu osigurala 2.000.000 KM\nZA BORBU PROTIV KORONE Počela isplata stimulacija zdravstvenim radnicima u KS, objavljeni i spiskovi\nVranić: Tri zdravstvene ustanove\nPočela je isplata stimulacije zdravstvenim radnicima koji su bili direktni akteri borbe protiv koronavirusa u tri zdravstvene ustanove Kantona Sarajevo – Općoj bolnici "Prim.dr. Abdulah Nakaš", Domu zdravlja KS i Kliničkom centru Univerziteta u Sarajevu, istakao je ministar zdravstva Kantona Sarajevo Haris Vranić.\nTime je upoznao javnost sa početkom realizacije najavljene isplate zasluženih nagrada „herojima u bijelom“.\nPonovio je i da je za ovu namjenu Vlada KS osigurala 2.000.000 KM.\nTakođer, uz ovu informaciju iz resornog ministarstva na svojoj stranici objavili su i pristigle spiskove zdravstvenih radnika kojima će biti isplaćene pomenute stimulacije, a koje su sačinile zdravstvene ustanove.\nU okviru njih konkretno je naveden broj sati proveden u liječenju naših građana od Covid-19 infekcije, i to za svakog zdravstvenog radnika pojedinačno, a na osnovu kojih će im biti proporcionalno isplaćena ova stimulacija, saopćeno je iz Službe za protokol i press KS.\n13.07.2021 u 16:57\nBesplatna antigenska testiranja pred sve utakmice na sarajevskim stadionima\n09.07.2021 u 14:50\nHaris Vranić Opća bolnica


Kina na veliko sa 3 najlonske automatske glave, dobavljači i proizvođači - GRX GARMENT (HONG KONG) CO., LTD.\nDom > Patent zatvarač > Automatska glava od legure cinka > 3 Najlonska automatska glava\nUvod u proizvod sa 3 najlonske automatske glave: Ova 3 najlonska automatska glava napravljena je od evropske i američke legure cinka. Tvrtka je položila certifikat sistema upravljanja kvalitetom ISO9001: 2008.\nOva automatska glava od 3 najlona izrađena je od europske i američke cinkalije. Tvrtka je prošla certifikat sistema upravljanja kvalitetom ISO9001: 2008. Ima niz patenata. Svi proizvodi su prošli SGS i prošli inspekciju. Stavite na tržište, uvedite cjelovit sistem upravljanja kvalitetom proizvoda, kontinuirano poboljšavajte razne hardverske i softverske uređaje i nastojite kvalitetno zauzeti tržište.\n3. Karakteristike i primjene proizvoda3Nylon automatska glava\n4. Detalji o proizvodu od 3 najlonske automatske glave\n5. Kvalifikacija proizvoda3Nylon automatska glava\n6. Pakovanje i dostava3Nylon automatska glava


Vesti online / Vesti / Svet / Nemački piloti daju otkaz - ne žele da ratuju protiv Rusije\nNemački piloti daju otkaz - ne žele da ratuju protiv Rusije\nPiloti nemačkog Ratnog vazduhoplovstva gube želju za ratovanjem i vojska nemačke je suočena sa talasom otkaza, piše "Kontra magazin".\nU nemačkom Ratnom vazduhoplovstvu ima 120 pilota koji lete na višenamenskim lovcima četvrte generacije\nNemački lovac Eurofighter Typhoon\n. Od njih sedam je dalo otkaz prošle nedelje, navodi se u tekstu.\n"Žalosno je, ali ostavke ne ugrožavju našu borbenu gotovost", citira magazin saopštenje pres-službe nemačke avijacije.\nNisu saopšteni zvanični razlozi, ali "Kontra magazin" smatra da je stvar u agresivnoj politici Severnoatlantske alijanse prema Moskvi.\n"Može se pretpostaviti da oni (piloti) jednostavno ne žele da ratuju. Oni ne žele da učestvuju u pripremi moguće kampanje NATO-a protiv Rusije u okviru koje će Nemci morati da idu na front", zaključuje list.\nRatno vazduhoplovstvo Nemačke


Lazetić: Mislim da nas očekuje jedna kvalitetna i dinamična utakmica\nMilanovački Metalac u okviru 28. kola Linglong Tire Super lige Srbije na svom stadionu dočekuje goste iz Kruševca, ekipu Napretka.\nŠef stručnog štaba domaćeg tima Žarko Lazetić ističe da respektuje rivala koji je u usponu forme i da očekuje kvalitetnu i dinamičnu utakmicu:\n’’Pobedili su poslednje dve utakmice i to dovoljno govori o njihovoj ambiciji i formi. Imaju naš puni respekt, vodi ih ozbiljan stručni štab i mislim da nas očekuje jedna kvalitetna i dinamična utakmica. Mi takođe imamo svoje ambicije, radimo da budemo bolji iz nedelje u nedelju. Svaka utakmica u drugom delu je zahtevna, stanje terena ne ide baš u prilog našem načinu igre, ali se prilagođavamo. Ovaj susret dolazi u pravo vreme da se potvrdi sve dobro što smo postigli u poslednjem periodu. Jasno nam je da moramo biti na visokom nivou, da ponovimo jak intenzitet defanzivno i da protok lopte bude dobar. Tako ćemo doći do povoljnog rezultata za nas.’’


Đurić: Među Albancima vlada politički sukob – Borba\nĐurić: Među Albancima vlada politički sukob\nU Prištini je nakon ostavke premijera privremenih prištinskih institucija Ramuša Haradinaja zavladao politički sukob među predstavnicima Albanaca, tamo se odvija rat “svih protiv svih” koji se bore za poziciju lidera u novoj vladi, ocijenio je danas direktor Kancelarije za KiM Marko Ðurić.\nGostujući na Tv Pink, Ðurić kaže da ga ostavka Haradinaja nije iznenadila, već da je to novi “politički momenat” koji dolazi iz Prištine i zbog kojeg će pritisak na Srbe sa KiM biti u porastu.\n– Glavna retorika lidera Albanaca zbog odluke Veća suda u Hagu da ga optuži za ratne zločini bila je da su Srbi za sve krivi, i na direktan i na indirektan način, a te njihove izjave stvaraju još veći pritisak na Srbe koji žive na KiM – rekao je Ðurić.\nHaradinaj se nakon ostavke, ocjenjuje Ðurić, predstavio kao heroj koji se, kaže, suprotstavlja Srbiji i koji je zbog toga žrtva.\n– U prištinskim medijima i u drugim saopštenjima nema pominjanja sadržaja o hororu koji su preživjeli Srbi i drugi nealbanski narodi od strane terorističke takozvane Oslobodilačke vojske Kosova – naveo je Ðurić.\nUkazao je da smo još juče, zbog tih dešavanja, videli reakciju Prištine, a to je hapšenje Srbina Gorana Stanišića koji živi u Mladenovcu već 20 godina i koji jednom mjesečno ide u zavičaj.\n– Na Jarinju su ga albanski policajci pokupili, zbog navodnih optužbi da je činio ratne zločine i da je bio rezervista – naveo je Ðurić i dodao da će se tendencija hapšenja Srba vjerovatno biti nastavljena.\nÐurić je ukazao na to da niko iz međunarodne zajednice nije čestitao kada se na primjer, general Vladimir Lazarević prijavio za odlazak u Hag, a koji je za razliku od Haradinaja, ističe, branio Srbiju od agresije.\nIzbori u Ukrajini: Partija predsjednika Zelenskog ubjedljivo vodi\nSimić (Srpska lista): Prva polovina septembra realan rok za izbore na KiM\nVučić: Braniću Kosovo kako znam i umijem!


Još se ne zna uzrok smrti Stoje Danilović | Palelive.com\nPočetna Regija Foča Još se ne zna uzrok smrti Stoje Danilović\nFOČA – Policija još obavlja uviđaj u vezi sa smrću 59-godišnje Stoje Danilović iz zaseoka Žikovci kod Foče i još se ne može sa sigurnošću tvrditi da li je riječ o ubistvu ili samoubistvu.\n“Postoje indicije za oboje, ali je prije završetka uviđaja i ispitivanja osumnjičenih i dalje rano pouzdano tvrditi kako je došlo do smrti”, rekla je Srni portparol CJB Istočno Sarajevo Danka Tešić.\nOna je dodala da policija trenutno obavlja pretres kuća i pomoćnih objekata osumnjičenog B.S. i njegovog sina N.S.\nTijelo 59-godišnje Stoje Danilović iz zaseoka Žikovci kod Foče policija je danas pronašla na livadi, oko 200 metara udaljenoj od porodične kuće, gdje je napasala tri krave.\nSumnja se da je na ovu ženu nepoznati počinilac bacio bombu, koja ju je usmrtila – saznaje Srna nezvanično.\nEskplozija se dogodila jutros u 8.45 časova i uznemirila je prigradsku Mjesnu zajednicu Rječica i zaselak Žikovci. Poslije dojave o eksploziji policija je blokirala naselje i pronašla tijelo ove žene.\nNa licu mjesta je nađena i kašika ručne bombe „M-75“.\nPrethodni članakStoja Danilović ubijena sa preslicom u rukama\nNaredni članakSaborovanje likovnjaka od 25. do 31. avgusta


Novi slučajevi registrovanu su u Zeničko-dobojskom i Unsko-sanskom kantonu.\n– Na području Federacije BiH do sada je testiran 38.551 uzorak, a COVID-19 potvrđen je kod ukupno 1.093 osobe. Zaključno s današnjim danom oporavila su se 944 pacijenta, a dva pacijenta oporavila su se u protekla 24 časa – navode iz ovog ministarstva, piše Srpskainfo.\nTrenutno je, dodaju, u Federaciji BiH aktivno 110 slučajeva obolelih od COVID-19. Zabeleženo je ukupno 39 smrtnih slučajeva.\nIz Ministarstva podsećaju stanovnike da budu odgovorni i da se pridržavaju mera lične zaštite – držanje distance, nošenje maske u zatvorenom javnom prostoru te ukoliko na otvorenom nije moguće održati distancu od dva metra, često i temeljito pranje ruku, održavanje lične higijene i higijene prostora.\nTESTIRANO 400 UZORAKA Još 24 osobe pozitivne na korona virus u FBiH\nU Federaciji BiH još 21 osoba zaražena korona virusom, do sada testirano 10.562 ljudi\nŠef Srpskog kluba u Predstavničkom domu parlamenta BiH Nenad Stevandić izjavio u Sarajevu da budžet institucija BiH i međunarodnih obaveza treba da bude usvojen prevashodno jer omogućava održavanje lokalnih izbora.


Za mlade iz Lokalnog akcionog plana 20 miliona dinara | (Vesti - 21.06.2018) Novi Sad\n21.06.2018 u 19:11h\nUgovori za 106 projekata kojima se ostvaruju ciljevi i mere definisane Lokalnim akcionim planom politike za mlade Novog Sada, potpisani su danas u Skupštini grada.\nGradska uprava za sport i omladinu - Kancelarija za mlade je u martu ove godine raspisala konkurs za implementaciju Lokalnog akcionog plana za mlade u 2018. godini. Odobreno je 106 projekata udruženja mladih, udruženja za mlade i njihovih saveza u ukupnom iznosu od 20 miliona dinara i to iz devet oblasti: obrazovanje mladih, zapošljavanje mladih, zdravlje mladih, kultura i slobodno vreme mladih, volonterski rad i aktivizam mladih, bezbednost mladih, informisanje mladih, mladi u zaštiti životne sredine i održivom razvoju i socijalna politika prema mladima.\nKoordinatorka projekta "Urbani povrtari" Aleksandra Lukić iz Društva "Raspustilište" izrazila je zadovoljstvo jer je prepoznat značaj njihovog projekta.\n- Projekat "Urbani povrtari" ima za cilj podizanje svesti mladih i učenika viših razreda osnovnih škola o zdravim stilovima života kroz edukaciju na temu uzgoja zdravog povrća. Ceo projekat koncipiran je tako da se u u tri osnovne novosadske škole uz angažovanje učenika sedmog i osmog razreda postave male bašte sa posejanim povrćem, dok prvi plodovi zdrave hrane već pristižu. Tokom leta staraćemo se zajedno o bašti i krajem septembra ćemo napraviti javni događaj i prezentovati sve ono što je urađeno – rekla je Aleksandra Lukić.\nDodeli ugovora prisustvovao je član Gradskog veća za sport i omladinu Ognjen Cvjetićanin koji je rekao da grad Novi Sad kontinuirano radi na poboljšanju kvaliteta života svih kategorija stanovništva.\n- Mlada populacija je od izuzetne važnosti jer predstavlja pokretačku energiju i značajan faktor u razvoju društva. Cilj Gradske uprave za sport i omladinu je da se što veći broj mladih aktivno uključi u društveni život Novog Sada i da projektima pokušaju da unaprede kvalitet života i reše probleme koji ih muče. Veoma mi je drago što stalno imamo izuzetan odziv organizacija na ovaj konkurs i mi se trudimo da svake godine povećavanjem sredstava, omogućimo da se što veći broj projekata realizuje. Uveren sam da će odobreni projekti biti uspešno realizovani. Ove godine raspisujemo konkurs za novi LAP – Politike za mlade – rekao je Cvjetićanin.\nOn je pozvao sve one koji žele da učestvuju i doprinesu unapređenju kvaliteta života mladih u Novom Sadu da pokažu zainteresovanost i učestvuju u konkursima.\n- Na raspolaganju im je Omladinski klub na Spensu, koji je tehnički opremljen i kao i Kancelarija za mlade Grada gde mogu dobiti konkretne informacije. Siguran sam da ćemo zajedno, aktivnim učešćem, kroz konkretne programe pokrenuti i osnažiti omladinske inicijative kako bismo u punom sjaju dočekali 2019. godinu i opravdali titulu Omladinske prestonice Evrope – rekao je Ognjen Cvjetićanin.\nPovezane teme kancelarija za mlade mladi novi sad novosađani projekti skupština grada novog sada


Ministarstvo prosvjete i kulture RS - Srpskainfo\n#Ministarstvo prosvjete i kulture RS\nKontroverzni profesor Tehnološke škole u Banjaluci Spaso Šakota i dalje je zaposlen u ovoj školskoj ustanovi, ali trenutno se nalazi na bolovanju, potvrđeno je za Srpskainfo.\nMinistarstvo prosvjete i kulture Republike Srpske poziva roditelje učenika iz Područnog odjeljenja Liplje Osnovne škole „Sveti Sava“ u Zvorniku da vrate djecu u školske klupe ne zanemarujući važnost redovnog pohađanja nastave i socijalnih kontakata za zdrav rast i razvoj njihove djece.\nRoditelji osnovaca koji imaju neku hroničnu bolest našli su se u nedoumici da li da svoje mališane pošalju u školu ili da ih ostave kući, jer u domovima zdravlja ne mogu da dobiju mišljenje da li je dijete, s obzirom na njegovo zdravstveno stanje, za onlajn ili nastavu u školskoj klupi.\nDirektorima osnovnih i srednjih škola u Republici Srpskoj dostavljeni su bjanko ugovori na potpis kojim se aminuje višemilionski iznos namijenjen za nabavku dezinfekcionih sredstava, saznaje Srpskainfo.\nNikola Morača 3 sedmicu\nOdoše 3,4 miliona maraka naših para, kao da ih nikada nije bilo. Zvanično i na papiru, pare su otišle za nabavku dezinfekcionih sredstava u školama u Republici Srpskoj.\nPred početak nove školske 2020/2021. godine, Ministarstvo prosvjete i kulture RS poziva sve građane Republike Srpske da se pridržavaju svih preventivnih epidemioloških mjera.\nU školama u Srpskoj obavljene su neophodne pripreme kako bi nastava počela u skladu sa preporukama Instituta za javno zdravstvo, saopštilo je Ministarstvo prosvjete i kulture RS.\nU Republici Srpskoj 42 odsto građana nikada ne kupuje knjige, iz tog razloga Ministarstvo prosvjete i kulture RS počelo je kampanju “Čitajmo zajedno”.\nU Srpskoj su stvoreni uslovi za nastavak procedure upisa u školu djece dorasle za upis u prvi razred, saopštilo je Ministarstvo prosvjete i kulture RS.\nMinistarstvo prosvjete ODBACILO MOGUĆNOST da su podaci zaposlenih ZLOUPOTRIJEBLJENI\nMinistarstvo prosvjete i kulture RS saopštilo je da odbacuje mogućnost zloupotrebe podataka u obrazovnom sistemu prilikom uplate u Fond solidarnosti za obnovu Srpske, jer je, kažu, sve urađeno u skladu sa važećim propisima.\nMinistarstvo prosvjete: Ocjenjivanje učenika se može vršiti pismeno i usmeno\nMinistarstvo prosvjete RS saopštilo je danas da je Uputstvom o praćenju, vrednovanju i ocjenjivanju učenika prilikom izvođenja nastave na daljinu definisano da nastavnici aktivno prate rad učenika, podstiču njihovu aktivnost i saradnju, bilježe aktivnosti, osmišljavaju načine i zadatke koji najviše odgovaraju učenicima i zakonitostima predmeta koji predaju.\n"Vodič kroz zanimanja" preuzet više od 6.000 puta: Na jednom mjestu sve o upisu u srednje škole u RS\nAplikacija “Vodič kroz zanimanja” koji su kreirali učenici i Ministarstvo prosvjete i kulture u Srpskoj, do sada je preuzeta više od 6.000 puta, podaci su ovog ministarstva.\nVAŽNA VIJEST ZA ĐAKE Besplatan internet za još 4.226 učenika iz socijalno ugroženih porodica\nKako bi se osigurali jednaki uslovi za praćenje i realizaciju zadataka u okviru nastave na daljinu svim učenicima u Srpskoj, Ministarstvo prosvjete i kulture i međunarodne organizacije UNESCO i UNICEF obezbijedili su besplatan internet od 10 GB za još 4.226 učenika osnovnih i srednjih škola u RS.\nMinistarstvo prosvjete i kulture Republike Srpske uspješno je organizovalo izvođenje nastave na daljinu za osnovne i srednje škole u Republici Srpskoj s ciljem da obezbijedi kontinuiran proces sticanja znanja a da istovremeno osigura bezbjednost učenika u uslovima vanredne situacije izazvane pojavom korona virusa.\nPoruka Ministarstva prosvjete RS: Đački domovi i škole NISU predviđeni za karantine\nMinistarstvo prosvjete i kulture RS ističe da Dom učenika u Bijeljini, kao i objekti škola i drugih domova za smještaj učenika u Republici Srpskoj u ovoj fazi nisu određeni kao mjesta koja će biti adaptirana za karantin osoba koje ne poštuju izrečene mjere kućne izolacije.\nMistarstvo prosvjete i kulture: Najoštrije osuđujemo PLASIRANJE NEISTINA o smanjenju plata\n"ZAŠTITIĆEMO UČENIKE U SREBRENICI" Ministarstvo prosvjete osudilo manipulaciju djecom\nMinistarstvo prosvjete i kulture će zaštititi svakog učenika u Srebrenici i neće dozvoliti da učenici budu predmet političkih zloupotreba, poručuju iz ovog ministarstva.


Čović: BiH bi uskoro mogla predati zahtjev za članstvo u EU\nPredsjedavajući Predsjedništva BIH Dragan Čović izjavio je danas u Mostaru kako Bosna i Hercegovina uskoro mogla predati zahtjev za članstvo u Evropsku uniju.\nOn je kazao kako mu je želja da BiH sustigne Srbiju koja je otvorila prva dva poglavlja.\n"U BiH postoje oni koji su se prepali, jer ćemo u slučaju podnošenja zahtjeva dobiti upitnik s hiljadama pitanja, a između ostalog i o slučaju `Sejdić i Finci` i svim drugim problemima koji se guraju pod tepih", rekao je Čović.\nOn je istakao da je predaja zahtjeva izraz volje da se želi otvoriti ovaj proces, a tek nakon toga slijedi teški posao u ispunjavanju reformi.\nČović rekao je da bi u sljedeća dva ili tri mjeseca prijedlozi izmjena Izbornog zakona BiH, koji obuhvataju i rješenje pitanja "Sejdić i Finci", pitanje Mostara i još niz tehničkih izmjena, mogli doći u parlament BiH kako bi naredni lokalni, te svi budući izbori, bili održani po novim izbornim pravilima.\n"Ukoliko se nastavi sadašnjim tempom pregovaranja oko izmjena Izbornog zakona BiH, ali i drugih krucijalnih pitanja poput izbora članova Predsjedništva, Doma naroda i statusa grada Mostara, moguće je da se bar s jednom od partnerskih strana dođe do dogovora oko navedenih pitanja, a nakon toga bi se ona našla u parlamentu", rekao je Čović novinarima nakon sjednice Predsjedništva HDZ-a BiH u Mostaru.\nČović, hrvatski član Predsjedništva BiH, objasnio je da će stavovi oko krupnih pitanja prvo biti usaglašavani u Federaciji BiH (FBiH), a onda će se ići na usaglašavanje sa partnerima u Republici Srpskoj.


M. K. 25. oktobra 2019. 06:09\nTeško je zamisliti da bi EU mogla od Srbije da traži priznavanje Kosova, iako je do sada bila statusno neutralna, a jedna od prepreka za to svakako je Španija i Žozep Borelj, Španac katalonskog porekla, koji od 1. novembra preuzima mesto visokog predstavnika EU, ocenjeno je u emisiji „Svet sa Sputnjikom“.\nPredsednik Srbije Aleksandar Vučić je otkrio da je od Sjedinjenih Država čuo da je Evropska unija promenila stav po pitanju Kosova i da bi od Beograda mogla tražiti da prizna njegovu samoproglašenu nezavisnost.\n„Do sada EU nije postavljala nikakve preduslove Srbiji. Mi smo, međutim, od Amerikanaca čuli da se to možda promenilo, ali želimo to da čujemo od naših evropskih partnera. Ne mogu da isključim da će EU tražiti priznanje, ali to do sada nije učinila“, rekao je Vučić za bečki „Standard“.\n„Svašta može da se traži, ali diplomatija i politika su veština mogućeg“, kaže novinar i dugogodišnji dopisnik iz Španije Vladimir Stanković, koji je uveren da je takav scenario malo verovatan. Smatra i da verovatno ni ova niti bilo koja buduća vlada Srbije neće priznati Kosovo, osim ako, kako kaže, „ne dođe neki naš Podemos“, aludirajući na špansku levičarsku partiju, sa donekle blažim stavovima prema katalonskom pitanju.\nMeđutim, napominje Stanković, svakako bi trebalo uspostaviti što normalniji suživot sa kosovskim Albancima, bez preterane ljubavi, koja nikad nije ni postojala, ali uz jedan stepen tolerancije.\nZa poziciju Srbije, prema rečima ovog novinara, koji je dugo živeo u Španiji, dobro je da na mesto šefa evropske diplomatije dolazi čovek profila Borelja, iako treba imati u vidu da će on u Briselu sprovoditi politiku EU, a ne Španije, jedne od pet članica Unije koje nisu priznale samoproglašenu nezavisnost Prištine.\n„Ali, naravno, kada kroz njegove filtere i kriterijume prolaze određeni stavovi, sigurno je dobro da ga imamo tamo“, dodaje Stanković.\nKako naglašava bivši ambasador i profesor univerziteta Dušan Vasić, iako se već pominje da Borelj neće biti zadužen za dijalog Beograda i Prištine, nego verovatno dosadašnja pomoćnica Mogerinijeve Holanđanka Angelina Ajhorst, njegova uloga će sigurno biti veća nego što pokušavaju da prikažu, a objektivno je na takvoj poziciji gde će imati dosta uticaja.\nVasić podseća na više, kako kaže, mudrih Boreljovih izjava o Kosovu, kao i na činjenicu da je kao šef španske diplomatije odigrao presudnu ulogu na skupovima, poput onog nedavno u Bugarskoj, kada je Priština pokušala da se prikaže kao država.\nOn je tu bio neprikosnoven i uspeo je da održi čvrst stav, a prema rečima Vasića, dosledan je bio i po pitanju Venecuele, kada je Evropski parlament, iako to nije njegova nadležnost, doneo odluku da prihvati Huana Gvaida kao vršioca dužnosti predsednika, što je povlačilo imenovanje ambasadora.\n„Ali je Borelj rekao ’ne‘“, kaže Vasić.\nRazlika između Kosova i Katalonije\nKao još jedan važan momenat bivši ambasador navodi objašnjenje Borelja da je razlika između Kosova i Katalonije u tome što su Albanci, za razliku od Katalonaca, nacionalna manjina koja već ima svoju državu. Stanković se slaže da je to veoma bitna razlika i dodaje:\n„Po nekoj logici, a možda je jeretički reći, ako se uzme taj kriterijum, Katalonci imaju milion puta više prava da budu nezavisna država od Kosova, jer nemaju alternativnu državu. U Evropi nema nacije koja ima dve nezavisne države, to je princip koji je neprihvatljiv“.\nVasić dodaje i zapažanje Borelja — da bez vojne intervencije na Kosovu ne bi ni bilo proglašenja nezavisnosti. Ipak, objašnjava on, ukoliko bi Srbija, hipotetički, priznala nezavisnost Kosova ili bi takvu odluku izglasala Generalna skupština UN — i Španija bi to prihvatila.\nRajko Petrović sa Instituta za evropske studije podseća da je svojevremeno bivši španski premijer Marijano Rahoj izjavio da Španija ne bi priznala Kosovo, čak i da to uradi Srbija, ali da je Borelj, prilikom posete Beogradu pre par meseci, rekao da u takvoj situaciji Španija, ipak, ne može biti „veći katolik od pape“.\n„Španija je, ipak, ovakva kakva je, iako je 1999. godine bila deo koalicije koja je bombardovala SRJ, u ovom trenutku najveći saveznik Srbije u zapadnoj političkoj hemisferi i naša zemlja treba da to koristi i poštuje“, naglašava Petrović.


Obeležavajući pet godina uspešne realizacije programa, Trag fondacija, Fond braće Rokfeler i Erste Banka nagradili su tri najbolja inovativna ekološki orijentisana poslovna projekta u 2017.godini, sa po 5.000 dolara. Poljoprivredno gazdinstvo Miroslav Garić iz Kragujevaca, Slavica Orelj iz Slanca i Jasmina Grbović Novaković iz Gornje Trešnjevice. Dobitnici su ovogodišnjih donacija za inovativne poslovne ideje zasnovane na principima održivog razvoja u okviru nacionalnog Foruma za zelene ideje. Uz podršku Humanitarne organizacije Church World Service (CWS), dodeljena je i specijalna nagrada, u istom iznosu, Udruženju Lužničke rukotvorine – ženski edukativni centar za uspostavljanje i pokretanje proizvodne linije prerade organskog voća i povrća na tradicionalni način i upošljavanje seoskih žena iz rurarnih i pograničnih sela opštine Babušnica.\nIzbor o tri najbolja projekta doneo je šestočlani žiri, koji čine: Biljana Stepanović (Business Info Group) Olivera Popović (Udruženje poslovnih žena Srbije), Sonja Dakić (DajDaj pelene), Irena Janković (Erste Banka), Dušan Stokić (Privredna komora Srbije) i Jovana Mehandžić Djurdjić (IKEA Srbija).\nPovodom obeležavanja petogodišnjice programa i izbora ovogodišnjih dobitnika za najbolje zelene ideje Biljana Dakić Djordjević, izvršna direktorka Trag fondacije istakla je „Tokom ovih godina program je postao sinonim za inovativne preduzetničke inicijative koje na najbolji način doprinose razvoju svojih lokalnih zajednica. Do sada je kroz program podržano ukupno 12 preduzetničkih inicijativa, od kojih je čak 7 osvojilo nagrade i na Regionalnom forumu Filantropija za zelene ideje, a uložena sredstva svih dosadašnjih partnera na projektu prevazilaze iznos od 130.000 dolara. Raduje nas što su se i ove godine na konkurs prijavile sveže nove ideje i verujemo da će ideje koje su danas predstavljene, a posebno nagrađene, naći put do svoje uspešne realizacije i da će podstaći druge da budu preduzimljivi i na taj način doprineti razvoju svojih lokalnih zajednica.“\nNacionalni Forum za zelene ideje pokrenula jeTrag fondacija u partnerstvu sa Fondom braće Rokfeler i Erste Bankom, 2013.godine. Od tada je podržano ukupno 12 preduzetničkih inicijativa iz 9 gradova u Srbiji. Program je pokrenut kako bi pojedinci, udruženja mala preduzeća i preduzetnici dobili ohrabrenje i sredstva da razvijaju inovativne preduzetničke projekte zasnovane na principima održivog razvoja. Ove ideje se tiču privrednog razvoja, koji se zasniva na racionalnom korišćenju lokalnih resursa, tradicionalnim procesima proizvodnje prilagođenim novom ambijentu, očuvanju zanata kao i na kontinuiranom ekološkom unapređenju.


Kafana u Bujanovcu u kom "gazda govori devojkama s kim će u krevet"\nStarleta Aleksandra Nikolić, kao i nekoliko drugih učesnica ovog rijalitija, poslednjih nedelja pričale su o izvesnoj kafani u Bujanovcu u kojoj, kako kažu, "sedi 20 devojaka, a gazda im goori sa kim će u krevet". Učesnici ovog programa su Nikolićevu optužili da je bila u ovoj kafani i prostituisala se, a ona je ispričala da je gledala kako se "tamo devojke podvode", ali da je ona radila kao promoterka.\n"Bujanovac je jako mali i jako siromašan grad, i nema tamo puno stanovnika. Tamo postoji mnogo lokala i kafana, tamo su većinom Albanci i tamo su kafane sa tim devojkama. Oni devojkama šalju piće i onda prilaze, ja sam većinom bila sama i sa strane. Ljudi koji dođu daju bakšiš koji vi sa muzikom delite", ispričala je Nikolićeva drugim učesnicima rijalitija.\nKako je navela, ona je u izvesnoj kafani radila kao promoterka, ali "nijednoj devojci ne bi poželela da tako nešto radi".\n"Preko dana, svi smo slobodni i sve je ok, ali ja ne bih poželela nekoj devojci da tako nešto radi jer tamo možeš da upoznaš ljude koji nisu baš u redu, a i pije se po celu noć. Ja se kajem, ali nisam imala drugi izlaz, jer to mi je donosilo dovoljno novca, a ni moji nisu imali. Ja dok sam radila, plaćala sam stan i kupovala stvari, tu su bili i računi. Meni je prvi zarađeni novac bio od toga, rada kao promoterka ", ispričala je ona u rijalitiju.\nOna je dodala da je boravak u izvesnoj kafani u Bujanovcu "odvratan".\n"To tamo je odvrtano i želim da poručim mladim devojkama da to ne rade. Meni to jeste bio jedini naći u tom trenutku, ali ne bavim se time već godinu dana“, ponovila je više puta takmičarka koja je nedeljama na meti optužbi da se bavila prostitucijom.\nDa je odlazila u ovu kafanu (o kojoj nisu pričali imenom) zadrugari su optužili još jednu učesnicu rijalitija, dok se u javnosti pominjalo da postoje snimci na kojima se vidi kako ona u tom lokalu "igra oskudno odevena".\nPolicija i tužilaštvo u Vranju se povodom tvrdnji učesnika u ovom rijaliti programu još nisu oglasili, a priča o kafanama u Bujanovcu u kom devojke idu kako bi se prostituisale i javnosti se pominje godinama. Policija je više puta u racijama u lokalima u Bujanovcu i Preševu otkrivala žene za koje se sumnja da su se bavile prostitucijom. Jednom prilikom, u avgustu 2014. godine policija je izvela raciju u pet objekata u ova dva grada i otkrila 32 žene za koje se sumnja da su se bavile prostitucijom. Njihova cena, kako je tada otkriveno, bila je 20 evra.\nŽene koje su tada bile pronađene bile su iz Beograda, Novog Sada, Niša, Bujanovca, Loznice, Aranđelovca, Smedereva, Pančeva, Paraćina, Trstenika, Banje Koviljače, Raške i Zrenjanina, ali i državljanke Albanije i Makedonije.\nJavna je tajna da u klubovima i barovima na teritoriji Preševa i Bujanovca godinama cveta prostitucija. Devojke od 20 do 30 godina nude seksualne usluge za 20 do 50 evra.\nZvao ih da budu promoterke, pa ih podvodio\nOvo, međutim, nije slučaj samo u ova dva grada. Ista situacija otkrivena je ovog leta u Novom Pazaru kada su iz lokala H. J. (67) spasene četiri devojke koje je primoravao da pružaju seksualne usluge.\n- H.J. se tereti da je u prethodnom periodu, na silu, držao četiri devojke starosti 21, 22, 25 i 36 godina, zahtevajući da pružaju seksualne usluge gostima njegovog ugostiteljskog objekta. Takođe, sumnjiči se da je devojkama pretio i da im je oduzeo lična dokumenta - saopštio je tada MUP.\nProstitucija i starlete\nProtiv Tijane Maksimović (28), poznatije kao Tijana Ajfon, podignuta je optužnica zbog sumnje da je vrbovala i navodila dve osobe za pružanje seskualnih usluga u maju ove godine u Bijeljini. Ajfon je uhapšena u akciji "Kristal" sa još 15 osoba zbog organizovanja orgija i kokainske žurke u vikendici u Suvom Polju kod Bijeljine.\nMaskimovićeva se tereti da je krajem maja ove godine, ilegalno ušla u Bosnu i Hercegovinu, preko vodene granice na reci Savi, i da je podsticala dve Beograđanke G.S. i S.P. da otputuju sa njom u Bijeljinu i da, na privatnoj zabavi, pružaju seksualne usloge za 500 evra!\nPolicija je upala na ovu žurku, uhapsila sve koji su se tu nalazili, zatekla oskudno odevene devojke, tragove kokaina po stolovima, alkohol, pa i oružje.\nStarleta Milica Živanović, poznatija kako Mimi Oro (25), koja je bila uhapšena pod optužbom da se bavila elitnom prostitucijom, kažnjena je na ponovljenom suđenju sa 60.000 dinara. Ona je prvobitno osuđena na osam dana zatvora.\nŽivanovićeva je, kako je "Blic" ekskluzivno pisao, sa još sedam devojaka uhapšena, a terećena je da se bavila najstarijim zanatom na svetu.\nSilikonska kraljica osuđivana zbog prostitucije\nSilikonska kraljica Tijana Đuričić osuđena je u aprilu 2014. pred prekršajnim sudom zbog bavljenja prostitucijom. Kako je "Blic" tada saznao iz izvora bliskih istrazi, Tijana se sama odazvala pozivu policije i tog dana u kasnima popodnevnim satima otišla je u policijsku upravu u Bulevaru Despota Stefana gde ja sa njom obavljen informativni razgovor u svojstvu građanina radi utvrđivanja činjenica za bavljenje prostitucijom. Nakon izjave svedoka i utvrđivanja činjenica, Tijana je osuđena u prvom stepenu na novčanu kaznu u iznosu od 40.000 dinara.\nPriznala u rijalitiju da je prodavala svoje telo\nZadrugarka Mina Vrbaški je prošle godine tokom učešća u rijalitiju javno priznala da se bavila prostitucijom, a onda su u javnosti počele da se pojavljuju i "cene".\nMaca Diskrecija uhapšena dok je bila sa klijentom u hotelu


četvrtak, 28. feb 2019, 19:20\nPre dve nedelje Vlada Srbije je usvojila predlog zakona o izmenama i dopunama Zakona o zabrani diskriminacije. O tome šta će građanima, pogotovo pripadnicima najdiskriminisanijh grupa, doneti najnovije izmene Zakona, govori Jovana Vuković iz organizacije Jednakost.\nGeneralni sekretar Ujedinjenih nacija Antonio Gutereš izjavio je da se svet suočava sa širenjem ksenofobije, rasizma i netolerancije, tako da je oformio posebni tim UN-a za borbu protiv govora mržnje.\nU drugom delu emisije govorimo o romskim organizacijama i predstavnicima Roma koji su pitanje inkluzije pretvorili u posao ili karijerizam.\nPredstavljena druga Faza Inicijative za integraciju Roma, čiji je fokus stambeno zbrinjavanje i zapošljavanje.\nEkonomisti o merama za oporavak privrede